Кийимни лойиҳалаш асослари » To`qimachilik » Referat » Referat | Haqida\nAsosiy / ReferatTo`qimachilik Кийимни лойиҳалаш асослари\nFayl hajmi 101,11 kB\n1. Кийимни лойихалашда ишлатиладиган ўлчов турлари ва уларни гавдадан олиш йўллари\n2. Кийимларни лойихалаш усуллари\n3. Кийимни лойихалашда ишлатиладиган қўшимчалар\n1.Кийимни лойиҳалашда ишлатиладиган ўлчов турлари ва уларни гавдадан олиш йўллари\nКийимни тикишдан олдин уни лойиҳалаш керак. Кийимни лойиҳалашда эса гавдадан аниқ олинган ўлчовлар ишлатилади. Бунинг учун сантиметрли лента олиб, кийим тикмоқчи бўлган киши гавдасини ўлчаш керак.\nБу ишни бажараётганда одам товонларини жуфтлаб, иккала оёғида, гавдани табиий ҳолатда бўш қўйиб, қўлларини тушириб тинч туриши керак. Ўлчаётганда тор футболка устидан эмас, балки гавдага ёпишиб турмайдиган ич кийим, масалан, комбинация устидан ўлчанади. Ўлчашни бошлашдан олдин гавдада асосий ҳисоблаш нуқталари – бел чизиғи ва бошқалар белгилаб олинади. Бунинг учун белга 70-90 см узунликдаги резинка белга горизонтал қилиб илгак ёрдамида бириктирилади. Ўлчаётганда сантиметрли лентани тортмай ва бушаштирмай, олд томондан туташтирилади. Елка, қўл, юбка узунлиги ва бошқа ўлчамларни гавданинг ўнг томонидан олиш керак. Елка, бўкса ва ҳоказолар симметрик бўлмаса, иккала томон ҳам ўлчаниб, натижалар алоҳида ёзилади.\nАйлана ўлчамлари тўла ўлчанади, лекин бу ўлчамнинг ярми (елка, билак, елка қиямасининг кенглигидан ташқари) ёзилади. Узунлик ўлчамлари тўла ёзилади.\nРазмер белгилари қисқартириб: айлана – А, ярим айлана – ЯА, узунлик – У, кенглик – К, баландлик – Б деб ёзилади.\nГавдани ўлчашдан олдин ҳеч нарсани эсдан чиқармай тўғри ўлчаш учун ўлчаш белгилари рўйхати ёзилган қоғоз тайёрлаб олишни маслаҳат берамиз.\nГавдани тўғри ўлчаш усуллари 22-расмда кўрсатилган. Уларни размер белгиларини шартли белгиланиши эса қуйида ёзилган:\n1. Бўйин айланаси (БнА). Сантиметрли лента бўйин нуқтаси ва бўйин асосидаги нуқта орқали ўмров нуқтасигача айланиб ўтади.\n2. Кўкракнинг биринчи айланаси (КА1). Сантиметрли лента гавда орт қисми бўйлаб, горизонтал қўлтиқ чуқурлигининг олдинги ва ортки бурчакларига тегиб, олдинда кукрак безлари асосининг устидан ўтади.\n22-расм. Гавдадан улчов олиш\nКўкракнинг иккинчи айланаси (КА2). Сантиметрли лента куракларнинг туртиб чиққан нуқталари бўйлаб, қўлтиқ чуқурлигининг олдинги ва ортки бурчакларига тегиб, олдинда кўкракнинг туртиб чиққан нуқталари бўйлаб ўтади.\n3а. Кўкракнинг учинчи айланаси (КА3). Сантиметрли лента куракнинг туртиб чиққан нуқталари орқали тана атрофидан қатъиян горизонтал ўтади.\n4. Бел айланаси (БлА). Сантиметрли лента бел чизиғи даражасида энг ингичка жойдан танани айланиб ўтади.\n5. Бўкса айланаси (БкА). Сантиметрли лента тана атрофидан горизонтал айланиб, лекин қориннинг туртиб чиққанини ҳисобга олиб, думбанинг туртиб чиққан нуқталари орқали ўтади.\n6. Билак айланаси (БА). Панжа билакка уланадиган жойидан айлантириб ўлчанади.\n7. Сон айланаси (СА). Соннинг энг юқори қисмидан думба чизиқларидан горизонтал равишда айлантириб ўлчанади.\n8. Тизза айланаси (ТА). Оёқни 900 букилган ҳолатда тизза атрофидан айлантириб ўлчанади.\n9. Гавданинг орт қисмининг кенглиги (ОрК). Гавда орт қисми бўйлаб қўлтиқ чуқурлигининг ортки бурчаклари ораси горизонтал ўлчанади.\n10. Кўкрак кенглиги 1 (КК1). Кўкрак безларининг асосида устидан қултиқ чуқурлигининг олдинги бурчаклари ораси горизонтал ўлчанади. Бу назорат қилиш ўлчовидир.\n11. Кўкрак кенглиги 2 (КК2). Сантиметрли лента кўкрак безларининг учларидан қўлтиқ чуқурлигининг олдинги бурчакларидан ҳаёлан пастга томон ўтказилган вертикал чизиқлар орасидан ўтади.\n12. Кўкрак маркази (КМ). Кўкракни туртиб чиққан нуқталарининг ораси ўлчанади.\n1Елка кенглиги (ЕлК). Бўйин асосининг нуқтасидан елка нуқтасигача ўлчанади.\n14. Елка айланаси (ЕлА). Қўлнинг юқори қисмидан айлантириб, қўлтиқ чуқурликларининг бурчакларига тақаб горизонтал ўлчанади.\n15. Енг узунлиги (ЕУ). Сантиметрли лента ёрдамида елка нуқтасидан сал букилган тирсак нуқтаси орқали билакгача ўлчанади. Бир вақтда енгнинг тирсаккача узунлигини ҳам белгилаб олиш керак.\n16. Гавда орт қисмининг белгача узунлиги (ОрбУ). Сантиметрли лента бўйин асосидан курак нуқтаси орқали белгача умуртқа поғонасигача параллел равишда ўтади.\n17. Елка қиямаси узунлиги (ЕКУ). Бел чизиғи умуртқа чизиғи билан кесишган нуқтасидан елка нуқтасигача ўлчанади.\n18. Гавданинг олд қисми белгача узунлиги (ОлбУ). Сантиметрли лента бўйин асоси нуқтасидан кўкрак безларининг учлари орқали белгача вертикал равишда ўтади.\n19. Кўкрак баландлиги (КБ). Сантиметрли лента бўйин асоси нуқтасидан кўкрак безларининг учларигача ўтади.\n20. Енг ўмизи узунлиги (ЕУУ). Бўйин асоси ёнида лойиҳаланадиган елка чокининг энг юқори нуқтасидан, қўлтиқ чуқурлигининг орт томон бурчаклари даражасида ўтадиган горизонталгача вертикал ўлчанади.\n21. Кийим узунлиги (КУ). Еттинчи бўйин умуртқасидан исталган узунлик даражасигача умуртқа бўйлаб, белга ёпишиб турадиган кийимларда бел букилишини ҳисобга олиб ўлчанади (кийим узунлиги иккита ўлчамдан ҳам иборат бўлиши мумкин КУ=ОрбУ+ЮУ).\n22. Юбка узунлиги (ЮУ). Белдан ён томондан исталган узунлик даражасигача вертикал равишда ўлчанади.\n2Шим узунлиги (ШУ). Белдан ён томондан исталган узунлик даражасигача вертикал равишда ўлчанади.\n24. Бўкса баландлиги (БкБ). Ўтирган ҳолатда бел даражасидан стулгача ён томон бўйлаб вертикал ўлчанади.\nЎлчам КЯАII га биноан кийим размери (ўлчами) аниқланади, размерлар орасидаги фарк – 2 см бўлади (42, 44, 46 ва ҳоказо). Рост (бўй) лар орасидаги фарқ – 6 см бўлади (146, 152, 158, 164, 170).\nГавдадан олинган ўлчовлар асосида чизма чизишдан олдин бу ўлчовларнинг тўғри олинганлигини текшириб олиш керак. Кўкрак ярим айланаси – 2 орқа бўлак кенглигининг ярми, енг ўмизи кенглиги ва олд бўлак кенглигининг ярмиси йиғиндиларига тенг бўлиши керак, яъни:\nКЯАII = ОрК + ЕўК + ОлК\nОрқа бўлак кенглигининг ярми гавдадан олинган ўлчовдан олинади.\nЕнг ўмизи кенглиги елка айланасини 1/3 қисмига тенг:\nЕўК = ЕлА:3\nОлд бўлак кенглигининг ярми гавдадан олинган ўлчовдан олинади.\nАгар тенглик 1 см ва ундан кўпга фарқ қилиб чиқса, ўлчовларни қайтадан олиш керак.\n2. Кийимларни лойиҳалаш усуллари\nЛойиҳачи фаолиятининг энг қийин ва маъсулиятли босқичлари кийим деталларининг чизмаси ёйилмасини чизишдан иборат. Бу босқичдан кўзланган асосий мақсад – деталларнинг шакли ва ўлчамини мумкин қадар аниқроқ белгилаш; шундай қилинса, кийимнинг деталлари йиғилгандан кейин ҳосил бўлган шакли рассом шаклига мос келади.\nБу ишнинг қийинлиги, мураккаблиги шундаки, фақат таърифи, эскизи ёки намунасигина берилган, лекин ўзи йўқ кийимнинг чизмасини – деталлари ёйилмасини чизишга тўғри келади. Бунинг устига, кийимнинг сирти мураккаб, ёйиб бўлмайдиган сирт ҳисобланади; шунга кўра унинг ёйилмаси ва ҳисоби, яъни уни чизиш учун керак бўладиган маълумотларни ҳисоблаб чиқариш ва чизмани чизиш анча қийин. Кийим деталларини ҳисоблаш ва чизма тайёрлашнинг қуйидаги мавжуд усулларидан фойдаланиш мумкин:\n1.\tМуляж усули.\n2.\tҲисоблаб лойиҳалаш усули.\n3.\tЎлчаб-ҳисоблаб лойиҳалаш усули.\n4.\tЯгона лойиҳалаш усули.\nМ у л я ж усулининг моҳияти шундан иборатки, манекен ёки киши гавдасига макет материал (газлама, енгил-юмшоқ коғоз ёки тўрканва) моделнинг формасига мослаб, тўғнағичлар билан қадаб чиқилади. Тўғнағичлар одам гавдасининг конструктив чизиқлари бўйлаб (бўйин, елка, енг ўйиндиси, ён бел, ўрта чизиқлар) тўғнағичланади. Сўнгра рангли ипда тўғналган жойлардан тикиб чиқилади. Шунда кўкрак дўнглигини аниқловчи кўкрак виточкаси икки томонлама тикилади. Сўнгра тўғнағичлар бўшатилиб, газлама ёки коғозни стол устига ёйилади. Бу ҳосил бўлган чизма гавданинг асос чизмаси ҳисобланади. Бу усулдан мураккаб бичимли кийимларни лойиҳалашда ва кўпгина сахна кийимларини, тарихий кийимларни лойиҳалашда қўлланилади.\nҲ и с о б л а б л о й и ҳ а л а ш усули. XIX асрнинг бошларида Франция, Россия ва бошқа мамлакатларда лойиҳалашнинг ҳисоблаш (бичиш тизими) усули тарқала бошланди. Бу усулни кўп йиллик тажрибага эга бўлган бичувчилар ихтиро қилганлар. Улар гавдадан айрим ўлчовларни олиб, содда ҳисоблаш формулалари ёрдамида буюм деталлари чизмасини газламанинг ўзида бажарадилар, яъни алоҳида андоза тайёрлаб ўтирмайдилар. Бу усул якка тартибда буюм ишлаб чиқаришда қўлланилган.\nЎ л ч а б – ҳ и с о б л а б л о й и ҳ а л а ш усули. Кийимни якка буюртма йўли билан тикишда ўлчаб-ҳисоблаб лойиҳалаш усули жуда мос келади, чунки бу усулда гавдани аниқ ўлчангани туфайли гавданинг ўзига хос ҳусусиятларни ҳисобга олиш имконини беради.\nҲозирги вақтда ўлчаб-ҳисоблаб лойиҳалаш усуллари бўйича кийим деталлари чизмасини тузиш кенг тарқалгандир. Бу усулда гавдадан керакли ўлчовлар олинади, ҳисоблаш жадвали тузилади. Жадвал асосида буюмнинг асос чизмаси чизилади. Бу усулдан мактабларда, ўқув муассасаларида, тўгаракларда қўлланилади. Бу усулнинг бир неча ўнлаб турлари мавжуд. Чизма чизишни, андоза тайёрлашни ўрганаётган кишилар учун бу усул қулай ҳисобланади.\nЯ г о н а л о й и ҳ а л а ш усули. Мамлакатимиз ва ўзаро иқтисодий ёрдам кенгаши (УИЁК) аъзолари бўлган мамлакатлар тикувчилик саноатларида кийимни лойиҳалаш усулларини такомиллаштириш устида ишлаб, лойиҳалашнинг ягона усулини ишлаб чиққанлар. Бу усул бошқа усуллардан универсаллиги билан ҳам фарқ қилади, чунки ҳар қандай бичимдаги ва кўринишдаги кийимлар лойиҳасини тузишда база лойиҳалар асос қилиб олинади. Бу усулни яратиш жараёнида аҳолининг антропометрик ўлчовлари асосида стандартлар ишлаб чиқилган. Бу стандартлар аёллар, эркаклар ва болалар ассортиментлари учун алоҳида-алоҳида ишлаб чиқилган. Бу усулдан тикувчилик корхоналари фойдаланади. Корхонадаги лойиҳачилар стандартларда берилган лойҳалаш усули ўлчовлардан фойдаланиб, буюм ассортиментига қараб, буюмнинг асос чизмасини лойиҳалайдилар, моделлаштириб, буюм андозасини ҳосил қиладилар. Бу андозалардан фойдаланиб, тикилган буюмлар аҳолининг буюмга бўлган эҳтиёжини 80-85% га қондиради. Бу усулда лойиҳалаш жараёнида турли размер (ўлчам) ларга, рост (бўй) ларга, тўлаликка мослаб андозалар тайёрланади.\nКўкрак ярим айланаси II га биноан кийим размери аниқланади. Размерлар орасидаги фарқ – 2 см бўлади. Масалан, 40, 42, 44, 46 ва ҳоказо. Аёллар ва эркаклар учун 6 тадан рост мавжуд бўлиб, ростлар орасидаги фарқ – 6 см бўлади.\nАёллар учун: I 146 Эркаклар учун: I 152\nИккинчи кўкрак айланаси (КЯАII) билан бўкса айланаси (БкЯА) ўлчамлари орасидаги фарқ бўйича тўлалик гуруҳи аниқланади. Бу фарқ биринчи тўлалик гуруҳида 4 см, иккинчисида 8 см , учинчисида 12 см га тенг.\nТайёр кийим сотиб олаётганда албатта ўз бўйингизни ва ўлчам белгилардан КЯАII билан БкЯА ларни билишингиз керак.\n3. Кийимни лойиҳалашда ишлатиладиган қўшимчалар\nКийим гавда юзасининг шаклини тўла такрорламайди ва гавданинг у ёки бу жойларига турлича ёпишиб туради. Маълумки, кўкрак қисмида, белда, бўксада кийимнинг гавдага қай даражада ёпишиб туриши, кийим бичимини (силуэтни) белгилайди. Кийим бичими елка кенглиги ва баландлиги, моделнинг этак кенглиги билан ҳам характерланади. Кийим қай даражада гавдага ёпишиб туришига қарамай, унинг ички ўлчамлари одам гавдасининг ўлчамларидан катта бўлади. Шунинг учун кийим лойиҳаси асосининг чизмасини тузиш учун гавда ўлчамларининг ўзи етарли бўлмайди. Кийим ички ўлчамларининг гавда ўлчамларидан фарқининг миқдори қўшимча дейилади ва «Қ» ҳарфи билан белгиланади.\nҚўшимчалар нимага мўлжалланганига қараб зарур бўлган минимал (техник) «Қтех» ва конструктив-декоратив – «Қкд» қўшимчаларга бўлинадилар.\nҚтех – кўшимча бемалол ҳаракат қилишни, бемалол нафас олишни таъминлайди, газлама тана юзаси билан кийимнинг ички юзаси орасида ҳаво қатлами ҳосил қилиши имконини беради. Бундай ҳаво қатламининг иссиқлик алмашувини тартибга солишда катта аҳамияти бор.\nТехник қўшимча ўз навбатида 4 га бўлинади:\nКийим қавати учун.\nЭркин ҳаракатланиш учун.\nМинимал қўшимчада одамнинг қон айланиши, нафас олиши, овқат ҳазм бўлиши ҳисобга олинади.\nКийим қавати учун қўшимчада асосан устки кийимлар учун ичидан неча қават кийилишини ҳисобга олган ҳолда бўшлиқ берилади.\nЭркин ҳаракатланиш учун қўшимчада асосан кийимни қаерда кийилишини ҳисобга олган ҳолда олинади, яъни кийимнинг вазифасига, ассортиментига қаралади. Масалан, саҳнада ашула айтадиган хонанданинг кийимига нисбатан, қурилишда кийиладиган иш кийимида бир неча марта кўп қўшимча бўлади, чунки у ерда одам кўп ҳаракатланади.\nТехнологик қўшимчада кийимни тайёрлаш жараёнида унинг газламаси турига, қалинлигига қараб ишлов берилишига, яъни қотирмалар, иссиқ қатламлар билан ишлов бериш ҳисобга олинади.\nКонструктив-декоратив қўшимчалар ўз навбатида иккига бўлинади:\n-\tконструктив қўшимча;\n-\tдекоратив қўшимча.\nКонструктив қўшимчаларда кийимнинг бичими ҳисобга олинади. Масалан, кийимнинг бичими тўғри, гавдага сал ёпишган, гавдага ёпишган ва ҳоказо бўлади. Бу ерда тўғри бичимли кийимларга энг кўп қўшимча берилади.\nДекоратив қўшимчаларда кийим безаклари учун бериладиган қўшимчалар ҳисобга олинади. Масалан, бурмалар, тахламалар, буффлар, вафли ва ҳоказолар учун қўшимча берилади.\nКонструктив-декоратив қўшимчалар кийимда доимий бўлмайди. Уларнинг қиймати кийим турига, унинг бичимига, шакли ва бошқаларга қараб, яъни мода талабига биноан ўзгаради.\nКийим лойиҳаси асосининг чизмасини ҳисоблаш қулай бўлиши учун:\nҚумумий = Қтех + Қкд\nҚумумий – бу умумий қўшимча кийимни гавдада бемалол туриш қўшимчаси деб аталади ва у қуйидагиларга бўлинади:\nҚк – кўкрак чизиғи бўйлаб гавдада бемалол туриш қўшимчаси;\nБлҚ – бел чизиғи бўйлаб гавдада бемалол туриш қўшимчаси;\nБкҚ – бўкса чизиғи бўйлаб гавдада бемалол туриш қўшимчаси.\nЮқорида санаб ўтилган қўшимчаларнинг қиймати кийим бичимига боғлиқ бўлади. Масалан, гавдага ёпишиб турадиган бичимли кийимлар учун гавдада бемалол туриш қўшимчасининг қиймати минимал бўлиши характерлидир\n1-жадвалда кийимни гавдага турли даражада ёпишиб туришига қараб мўлжалланган қўшимча қийматларнинг йиғиндиси берилган.\nЖадвалдан кўриниб турибдики, бир хил бичим учун қўшимча минимал ва максимал бўлар экан. Бу ҳолда қўшимчанинг қиймати газлама қалинлиги ва таркибига қараб олинади. Масалан, қўшимча миқдори юпқа газламадан (ипак, шифон ва ҳоказолар) тикиладиган кўйлакларда минимал; нисбатан ўрта қалинликдаги (кўйлакли жун газламалар, трикотаж ва бошқалар) газламалардан тикиладиган кўйлаклар учун ўртача; қалин ва зич тўқилган (мовут, трико ва ҳоказо) газламалардан тикиладиган кўйлаклар учун максимал даражада олинади.\nОлд ва орт бўлаклар билан яхлит бичиладиган ва реглан кўйлакларнинг лойиҳасини ишлаб чиқишда Қк – қўшимча 1-2 см кўпайтирилади. Қандай бичим бўлмасин юбканинг (шимнинг) бел чизиғи бўйлаб гавдада бемалол туриш қўшимчаси 1 см га, бўкса чизиғи учун 2 см га тенг олинади.\nКийим гавдада яхши туриши ва кийганда қулай бўлиши учун қўшимчалар фақат кўкрак, бел, бўкса қисмларидагина эмас, балки бошқа конструктив жойларда ҳам бўлиши керак.\nКийим гавдада бемалол туришига мўлжалланган елка айланасига қўшимча – ЕаҚ нинг қиймати 2-жадвалда келтирилган.\nЕнг тури\tҚўшимча миқдори, см\tИзоҳ\nҚўлга ёпишиб турадиган\nЖуда кенг\t3-4\nЁпишиб турадиган бичим\nГавдага сал ёпишиб турадиган бичим\nКўкрак чизиғи бўйлаб гавдада бемалол туриш қўшимчаси – Қк қуйидагича ҳисобланади.\nМасалан, 1-жадвалдан Қк = 5 см\n2-жадвалдан ЕаҚ = 6 см.\nҚк = ОркҚ + ЕўкҚ + ОлкҚ\nОркҚ – орқа бўлак кенглиги бўйлаб гавдада бемалол туриш қўшимчаси;\nЕўкҚ – енг ўмизи кенглиги бўйлаб гавдада бемалол туриш қўшимчаси;\nОлкҚ – олд бўлак кенглиги бўйлаб гавдада бемалол туриш қўшимчаси.\nЕўкҚ = 0,5ЕаҚ = 0,5х6 = 3 см\nҚқ – ЕўкҚ = 5 – 3 = 2 см\nУ ҳолда ОркҚ = 1 см, ОлкҚ = 1 см келиб чиқади.\nTeglar: ўлчанади бўйлаб айланаси 1179ўшимча бемалол кийим гавдада олинади лента билан керак Кийим Сантиметрли кенглиги узунлиги ўтади усули лойи1203алаш туриш чизи1171и\nКОСТЮМ ТИЗИМИДА БОШ КИЙИМНИ ЛОЙИҲАЛАШ\nКостюм тизимида бош кийимни лойихалаш\nКийимни лойихалаш учун дастлабки маълумотлар.кийимни лойиҳалаш учун ...\nКийимни лойихалашда ишлатиладиган кўшимчалар.лойиҳалаш услублари\nКийимларнинг янги моделларини яратишда қўлланадиган лойиҳалаш ...\nАрхитектуравий лойиҳалаш ва қурилишнинг меъёрий асослари фанини ...\nГумбазлар ва уларнинг турлари лойиҳалаш ва ҳисоблаш асослари


Коронавирус: Кунлик ҳолатлар сони 400дан, шифохоналардаги беморлар сони 3,6 мингдан ошибди. “Ҳаракат”: Оламдан ўтганлар сони умуман тилга олинмаган! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:16 - Коронавирус: Кунлик ҳолатлар сони 400дан, шифохоналардаги беморлар сони 3,6 мингдан ошибди. “Ҳаракат”: Оламдан ўтганлар сони умуман тилга олинмаган!\nСоғлиқни Cақлаш Вазирлиги сўнгги бир кунда Ўзбекистонда 400дан ортиқ касалланиш ҳолати қайд этилиб, пандемия бошидан буён ҳолатлар сони 106 мингдан ошгани, 400га яқин бемор тузалгани ҳақида хабар бериб, қанча бемор оламдан ўтгани умуман тилга олинмаган.\nМасалан, “2021 йил 19 июнь ҳолатига кўра, Ўзбекистонда коронавирус инфекцияси қайд этилганлар сони 106025 (+415) нафарни ташкил этмоқда”, дейилади.\n- 6 нафари Қорақалпоғистон Республикасида,\n- 9 нафари Андижон вилоятида,\n- 18 нафари Бухоро вилоятида,\n- 16 нафари Жиззах вилоятида,\n- 9 нафари Қашқадарё вилоятида,\n- 4 нафари Навоий вилоятида,\n- 5 нафари Наманган вилоятида,\n- 35 нафари Самарқанд вилоятида,\n- 74 нафари Сурхондарё вилоятида,\n- 14 нафари Фарғона вилоятида,\n- 11 нафари Хоразм вилоятида,\n- 30 нафари Тошкент вилоятида,\n- 182 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nАйни пайтда тиббиёт муассасаларида 3615 нафар бемор даволанишни давом эттирмоқда эмиш.\n“ҲАРАКАТ”: Бу рақамларга ишониш қийин. Чунки, оламдан ўтган беморлар сони келтирилмаган. Шундай экан, мамлакатимизда ПАНДЕМИЯ натижаларини тушуниш қийин. Аслида, айнан шу рақамларга эътибор бериш керак эди.


Ўзбекистонда иқтисодий ўсиш юқорилигига шубҳа бор\n08 май 2021, Тошкент вақти: 10:10\nЎзбекистон ҳукумати жорий йилнинг 9 ойи давомида мамлакат ички ялпи маҳсулоти қарийб 10 фоиз ошганини маълум қилди. Бироқ кузатувчилар бу рақамларни шубҳа остига олмоқда.\nЯлпи ички маҳсулот миқдорига оид расмий маълумотлар, айниқса, Ўзбекистонда кўпинча асл вазиятдан фарқ қилади.\nКузатувчилар бунинг сабаби статистика юритишнинг турли усуллари ёхуд ҳукумат кун тартибидаги мақсадларга боғлиқлигини айтади.\nЛондондаги Иқтисодий маълумотлар маркази нашри муҳаррири ва иқтисодчи Анн-Луиз Ҳаггер ҳам Ўзбекистонда тўққиз ойда ялпи ички маҳсулотнинг қарийб 10 фоиз ошганини шубҳа остига олади.\nЛекин, дея қўшимча қилади иқтисодчи, сўнгги бир йил ичида нафақат Ўзбекистон, балки собиқ иттифоқ республикаларининг барчасида ўсиш кузатилган.\n“Бу МДҲ мамлакатларининг барчасига хос тенденциядир. Бу давлатларнинг аксариятида кейинги бир неча йил ичида жиддий иқтисодий ўсиш кузатилди. Албатта, постсовет даврида бу мамлакатлар иқтисодида кескин тушиш рўй берган эди. Таъбир жоиз бўлса, бу иқтисодларда энди ўзига хос тубга урилиб, қайтиш жараёни рўй бермоқда”,- деди Анн-Луиз Ҳаггер.\nУнинг айтишича, Ўзбекистон каби табиий захираларга бой давлатлар, асосан, ўзининг сердаромад энергия ресурсларини экспорт қилиш эвазига ўсмоқда.\nБу соҳада Ўзбекистоннинг асосий ҳамкори бўлмиш Россиянинг “Газпром” компанияси кейинги икки-уч йилда мамлакат иқтисодига миллионлаб доллар миқдорида сармоя ётқизди.\nГаз ва нефтга бўлган эҳтиёжнинг ўсишидан ташқари Ўзбекистон экспорт қиладиган бошқа маҳсулотлар, хусусан, пахта ва олтиннинг жаҳон бозоридаги нархи ҳам кўтарилиб бормоқда.\nЎзбекистон жаҳоннинг энг йирик олтин экспорт қилувчи давлатлари ўнлигига киради. Лекин расмийлар олтиндан тушадиган даромад ҳақидаги маълумотларни сир сақлайди.\nПахта ҳам Ўзбекистон экспортининг асосий қисмидир. Ўтган ойда Ўзбекистон 3,6 миллион тонна пахта йиғиб олинганини эълон қилганди.\nПахтакорларни табриклаган президент Ислом Каримов “бу буюк ғалаба мамлакат қишлоқ хўжалиги соҳасида амалга оширилаётган ислоҳотлар маҳсули” эканини таъкидлади. Унинг сўзларига кўра, бу йилги хирмон “Ўзбекистон тарихида биринчи марта 100 фоиз хусусий фермерлар томонидан етиштирилган пахтадан” ташкил топган.\nБироқ хусусий фермерлар ҳукумат пахта учун тўлаётган нарх ўта пастлигидан шикоят қилиб келади.\nМаълумотларга кўра, фермерларга пахта учун тўланадиган ҳақ экспорт нархидан қарийб 15 баробар камроқдир. Бу эса пахтанинг контрабанда йўли билан қўшни давлатларга, хусусан, Қозоғистонга олиб чиқилишига сабаб бўлади.\nАнн-Луиз Ҳаггер Ўзбекистон расмий статистикаси борасида шубҳа билдиришига сабаб бўлган омиллар кўплигини таъкидлади.\n“Расмий маълумотларга қанчалик ишониш мумкинлиги ноаниқдир. Чунки Ўзбекистоннинг пахта секторида фермерларни рағбатлантириши мумкин бўлган бозор шаклланмаган. Улар ўз маҳсулотини ўта паст нархларда сотишга мажбур. Яъни рағбатнинг ўзи йўқ. Устига устак, атроф-муҳитнинг ҳам бузилиши билан боғлиқ муаммолар бор, бу эса пахта ҳосили расмийлар айтаётганидек юқори эканига шубҳа уйғотади”,- дейди лондонлик иқтисодчи.\nЎзбекистонлик мустақил кузатувчи Абдураҳмон Ташанов ҳам иқтисодий ўсиш ҳақида расмийлар илгари сураётган маълумотларга шубҳа билан қарайди.\n“Хусусан, бу йилги пахта режаси аввалги йилларга қараганда анча аввал бажарилгани ҳукумат декабрга белгиланган президент сайлови олдидан бошлаб юборган ташвиқотга бориб тақалади. Давлат назоратидаги матбуот воситалари “иқтисодий ютуқлар”, жумладан, пахта соҳасидаги ғалабани кенг ёритиш борасида юқоридан махсус топшириқлар ҳам олган”,- дейди А.Ташанов.\nЛекин иқтисодий ўсиш ҳақидаги иддаолар ҳақиқат ёхуд ёлғон бўлишидан қатьи назар, оддий ўзбекистонликлар учун бунинг аҳамияти йўқ. Уларни кундалик тирикчилиги, ойлик маошларнинг ўта пастлиги, бозордаги нарх-наво эса отнинг калласидай бўлиб кетгани кўпроқ қизиқтиради.\nХалқаро валюта жамғамаси маълумотига кўра, 2006 йилда Ўзбекистондаги инфляция даражаси 15 фоизни ташкил этган. Ўзбекистонда энг кам иш ҳақи 12 АҚШ долларини ташкил қилади.\nКейинги икки-уч ойда эса энг асосий озиқ-овқат маҳсулотлари нархи бир неча баробар ошиб кетди.\nБМТ ҳисоб-китобларига кўра, Ўзбекистонда 27 миллион аҳолининг учдан бири қашшоқлик чизиғидан пастда кун кечиради. Мамлакат ичкарисидаги баъзи манбалар эса ўзбекистонликларнинг ярмидан кўпи қашшоқлиги ва уларнинг кунлик харажати бир АҚШ долларидан камроқ эканини айтади.\nЛондонлик иқтисодчи Ҳаггер Ўзбекистон каби давлатларнинг иқтисоди табиий захиралар экспортига боғлиқлиги улардаги ўсишнинг бақарор бўлишига ҳисса қўшмаслигини таъкидлади.\n“Ҳозирги пайтда ташқи омиллар Ўзбекистон иқтисоди учун жуда фойдали бўлиши мумкин. Лекин, масалан, экспорт қилинаётган маҳсулотлар нархлари тушиб кетса, бу мамлакат иқтисоди учун салбий оқибатларга олиб келиши муқаррар, чунки ички бозор яхши ривожланмаган, турмуш даражаси ўта паст ва мамлакат иқтисоди ташқи омилларга жуда боғланиб қолган”,- дейди иқтисодчи.\nУнинг сўзларига кўра, айни шу сабабдан Ўзбекистон табиий захираларга бой минтақада жойлашганига қарамай, жаҳондаги энг қашшоқ давлатлардан бири бўлиб, аҳолининг қашшоқлик даражаси ўта юқори экани инобатга олинса, мамлакатнинг истиқболлари борасида некбин бўлишга асос йўқ.


Польшада гўшт ва сут етиштириш учун давлат дотациясини кўпайтиришни талаб қилаётган фермерлар норозилик чиқишлари давом этмоқда.\nКеча икки минг нафарга яқин фермерлар мамлакат ғарбидаги асосий автомагистралларни тўсиб қўйдилар. Полиция митинг иштирокчиларини тарқатиб юбориш учун сувотгичларни ишга солди.\nПольшалик фермерлар мамлакатлари Европа Иттифоқига киргандан кейин ўзларининг хонавайрон бўлиб қолишларидан хавфсирамоқдалар. Польшанинг қарийб 20 фоиз ишга яроқли аҳолиси қишлоқ хўжалиги билан шуғулланади.


Ўзбекистон терма жамоаси навбатдаги ўртоқлик учрашувини Жанубий Кореяга қарши ўтказиб, йирик ҳисобда мағлубиятга учради. Унда қайд этилган ҳисоб ўйин сценарийсини ҳам тўла акс эттириш билан бирга жамоалар савияси ва тажрибаси ўртасидаги фарқни ҳам яққол кўрсатиб берди.\nЎйиннинг 9-дақиқасида ҳисоб очилди. Ли Йонг ўнг қанотдан узатиб берган тўпни Нам Таеҳи тўхтатмасдан чап оёқ зарбаси билан Нестеров дарвозасига жойлаб қўйди.\n24-дақиқада бурчак зарбасидан сўнг Ўзбекитсон дарвозаси олдида тартибсизлик юзага келди. Игнатий дастлаб Ли Йонгнинг зарбасини қайтарди, аммо яқин масофадан рикошет натижасида қўлига етиб келган тўпни ушлаб қола олмади. Такрорий зарбада эса корейслар ҳужумчиси Ҳванг Уижо мўлжалдан адашмади – 0:2.\nТанаффусдан сўнг ҳам Ўзбекистон терма жамоаси ўйинида кўтарилиш кўзга ташлангани йўқ. Корейсларнинг захирадан ўйинга қўшилган икки футболчиси – Мун Сеонмин (69-дақиқа) ва Сук Ҳюнжун (81) ўз номини таблога ёздириб қўйгач, ҳисоб йирик кўринишга келди – 4:0.\nУшбу ўйин ва ушбу ҳисоб, шубҳасиз, Эктор Купер бошчилигидаги аргентиналик мураббийлар штаби учун Осиё кубоги олдидан унутилмас дарс, терма жамоанинг ёш аъзолари учун эса беқиёс тажриба бўлди.\n20 ноябрь. Брисбен, "Queensland Sport and Athletics Centre"\nЎзбекистон – Жанубий Корея – 4:0 (2:0)\nГоллар: Нам Таеҳи (9), Ҳванг Уижо (24), Мун Сеонмин (69), Сук Ҳюнжун (81)\nЎзбекистон: Игнатий Нестеров, Акмал Шораҳмедов, Ислом Тўхтахўжаев, Анзур Исмоилов, Олег Зотеев, Одил Ҳамробеков, Отабек Шукуров, Достон Ҳамдамов (Ҳусниддин Ғофуров, 74), Жавоҳир Сидиқов (Икром Алибоев, 64), Азиз Турғунбоев (Марат Бикмаев, 46), Элдор Шомуродов.\nЗахира: Элдорбек Суюнов, Ўткир Юсупов, Владимир Козак, Достон Турсунов, Егор Кримец.\nЖанубий Корея: Жо Ҳёнгву, Парк Жуҳо (Ҳонг Чул, 75), Ким Йонгвон (Квон Кюнгвон, 63), Жунг Сеонгҳюн (Парк Жису, 82), Ли Йонг, Ҳванг Инбеом, Жу Сужонг, Ли Чунгйонг (Ли Жинҳюн, 75), Нам Таеҳи (Мун Сеонмин, 51), На Сангҳо, Ҳванг Уижо (Сук Ҳюнжун, 69).\nҲакамлар: Крис Бит, Эшли Бичем, Антон Шетинин, Питер Грин.\nЖанубий Корея Ўзбекистон МТЖ


Спецтехника Шириничи. Аренда спецтехники Шириничи\nСпецтехника Шириничи . Аренда спецтехники Шириничи .\nОТЗЫВЫ АРЕНДА СПЕЦТЕХНИКИ Шириничи\nНаш портал spetstehnikaspb.ru в сети интернет можно найти по таким запросам как: Спецтехника Шириничи . Аренда спецтехники Шириничи .\n# Спецтехника Шириничи # Аренда спецтехники Шириничи


Президент Ўзбекистон иқтисоди учун зарур бўлган...\n16.04.2021 11:35 0 2241\n— Ҳар қандай иқтисод учун темир йўлнинг ўрни жуда катта. Агар шу вақтгача Хитой ёки бошқа Осиё давлатларига олиб чиқадиган темир йўл қурганимизда эди, қўшимча бозорлар пайдо бўларди, ишлаб чиқараётган маҳсулотларимиз таннархи 60-70 фоизга камайган бўларди.\nБиз шу вақтгача фақат Россия ва Қозоғистонга экспорт қилиб келмоқдамиз. Маҳсулотимизни чиқариш учун бизда бошқа йўл йўқ. Шундай бўлгач, йўл ҳақи ҳам шунга яраша катта бўлади. Истаган вақтларида маҳсулотларимизни рад этишлари мумкин. Агар бизда бошқа муқобил танлов бўлганида эди, Ўзбекистоннинг маҳсулотларига муносабат ҳам бошқача бўлар эди. Рақобат ошарди.\nШу мақсадни амалга ошириш учун Афғонистон орқали темир йўл қуряпмиз. У битиб, ишга тушса, Афғонистон ва Покистон орқали денгиз портларига чиқиш имконияти пайдо бўлади. Лойиҳани амалга ошириш осон бўлмаяпти, бунинг учун хориждаги ҳамкорларимиз билан музокаралар олиб боряпмиз.\nПокистон бош вазири Имрон Хон дўстимиз билан яқин алоқада бўлиб турибмиз. Афғонистон орқали темир йўл қурамиз, аммо унинг хавфсизлигини ким таъминлаб бера олади? Фақат Покистон. Шу сабабли Имрон Хон билан бамаслаҳат иш олиб бормоқдамиз. Бу йўл қурилишидан биз қатори Афғонистон ҳам, Покистон ҳам бирдек манфаатдор.\nБиз учун шу темир йўлнинг қуришдан бошқа танлов йўқ. Акс ҳолда ўша 70 йил қарам бўлган йўлимиз қолади холос. Шу сабабли катта ишларни амалга оширяпмиз. Мана шундай улуғ айём кунларида Ашраф Ғани ва Имрон Хон дўстларимиз билан мулоқотда бўлиб, музокара олиб боряпмиз.\nШунингдек Россия раҳбари билан бу бўйича гаплашиб олдик. Улар ҳам темир йўл қурилишига бош қўшмоқчи. Бошқа қўшни давлатлардан ҳам қизиқиш бор.\nТемир йўл қурилиши бошланса, барча билан баҳамжиҳат, биргаликда иш олиб борамиз, — деди давлат раҳбари.\nСамарқанд темир йўл Президент\nЖамият 07/05, 14:41\nСамарқандда заҳарланган чигитдан мой ишлаб чиқараётган шахс аниқланди\nАвто 07/05, 07:36


"Қўқон-1912" жамоаси мухлислари диққатига - Спорт UZ - Скачать музыку бесплатно новинки музыки 2016-2017\n"Қўқон-1912" жамоасининг расмий сайтида жамоа мухлслари учун мурожаат эълон қилинди. Маълумки, ўтган йили жамоамиз қошида “Мухлислар клуби” ташкил этилган эди, - деб ёзилади мурожаатда, - Бир йиллик фаолияти давомида Қаҳрамонжон Исроилов ва Илҳомжон Қундузовлар бошчилик қилган “Қўқон-1912 мухлислар клуби” мақташга арзигулик ишлари амалга оширди. Хусусан, мухлислар клуби вакиллари жамоамизни хоҳ сафарда бўлсин, хоҳ ўз майдонимиздаги ўйинларда бўлсин тинмиз қуллаб-қувватлаб туришди. Айтиш жоизки, жамоамизнинг ғалабаларида уларнинг ҳам ҳиссалари беқиёсдир. Мухлислар клубининг ҳатто Бухородаги ўйингача боргани таҳсинга сазовор. Бу борада қўқонлик мухлислар мамлакатимизда етакчилардан бири бўлишди. Бу йил ҳам “Мухлислар клуби” ўз олдига улкан мақсадларни қўйган ҳолда янги мавсумга тайёргарликни бошлади. “Қўқон-1912” жамоаси мухлислар клубига аъзо бўлишни истаган футбол ихлосмандлари диққатига. “Мухлислар клуби”га аъзо бўлиш учун ҳужжатлар қабул қилина бошлади. Бунинг учун қуйидаги ҳужжатларни тақдим этиш керак бўлади: Яшаш жойидан маълумотнома Паспорт нусхаси 3/4 ҳажмдани тўрт дона фотосурат Батафсил маълумот учун телефон : +998905087799 +998916911912 Категория: Спорт UZ Нашли ошибку?


Покистонлик Нақшбандия тариқати вакиллари Сурхондарёдаги муқаддас қадамжоларни зиёрат қилишди - Халқ сўзи\n14:02 15 Октябр 2018 Маданият\n“Халқ сўзи Online“. Илҳом Раҳматов/Сурхондарё. Покистоннинг Исломобод, Пешавор, Карачи шаҳарларидан келган 45 нафар Нақшбандия тариқати вакиллари Сурхондарё вилоятидаги муқаддас қадамжоларни зиёрат қилишди.\nМеҳмонлар дастлаб Султон Саодат мақбараси ҳамда буюк аллома Ал Ҳаким ат-Термизий ёдгорлик мажмуасини зиёрат қилишди. Кейин эса Абу Исо Муҳаммад ат-Термизий ёдгорлик мажмуасида бўлишди. Меҳмонлар Буюк муҳаддис мангу қўним топган масканда зиёратчилар ва сайёҳлар учун яратилган шарт-шароитларга юқори баҳолашди.\n“Нафақат биз, балки ота-боболаримиз ҳам Имом Бухорий, Абу Исо ат-Термизий, Ҳаким Термизий, Баҳовуддин Нақшбанд каби улуғ зотлар қабрини зиёрат қилишни ният қилишган. Ана шу улуғ мақсадимизга эришаётганимиздан мамнунмиз, – дейди исломшунос олим, шайх Абдулҳалим Тишти.\nМазкур делегация таркибида оммавий ахборот воситалари ходимлари ҳам бўлиб, улар Ўзбекистон ҳаётига оид туркум материаллар тайёрлашмоқда.\nПокистон делегацияси Қашқадарё, Самарқанд ва Бухоро вилоятидаги муқаддас қадамжоларни ҳам зиёрат қилишни режалаштирган.


20 январь, 2019, 11:38 2099\nТеглар:Навбаҳор | Славко Лукич\nУ яна Ўзбекистонга қайтди.\n«Навбаҳор» янги мавсум учун таркибини жиддий равишда кучайтирмоқда. Кўзга кўринган футболчилар билан музокаралар эса қизғин давом этяпти. Бундан ташқари, яхши савиядаги легионерларга ҳам жиддий қизиқиш билдиришяпти ва айримлари билан келишувларга ҳам эришишмоқда. Ўтган йили ярим мавсум «Насаф» шарафини ҳимоя қилган сербиялик Славко Лукични мухлислар яхши эслашади. У қисқа вақт юртимизда тўп сурган бўлса-да, ўзидан илиқ таассурот қолдирганди. Лукич «Насаф»дан кетгач, Сербияда маҳаллий «Земун» жамоаси шарафини ҳимоя қилиб келаётганди. Наманганлик мухлисларни эса Лукичнинг трансфери қониқтирди дейиш мумкин. Ҳозирда футболчи «Навбаҳор» машғулотларида фаол тарзда ишлаб келмоқда. Биз эса унинг клубга қай тариқа келгани ва «Насаф» ҳақидаги фаолияти ҳақида қисқача гаплашдик.\nbo`ladigan legioner olib kelsa-da endi\nЧемпионлик насиб килади худо хохласа\nОчигини айтганда, собик югославиядан олиб келинган легионердарни ичида узимизни уйинчиларимиздан яккол устунлигини курмадим\nУндан кура, узимизни ёш уйинчиларда имконият берился яхши буларди.\nНаманганга хуш келибсан Славко!


Петербургда Ўзбекистон фуқароси ўлдириб кетилди\nПетербургда Ўзбекистон фуқароси ўн жойидан пичоқлаб ўлдирилди. Яна бир ўзбекистонлик эса маҳаллий фуқарони ўлдириб қўйишига сал қолди.\n26 март куни Санкт-Петербургнинг Придорожная аллеяси 7-уй ёнида меҳнат муҳожирини ўлдирганликда айбланиб маҳаллий фуқаро Николай Волков ҳибсга олинди.\n“Содир этилган қотиллик оқибатида Ўзбекистон фуқароси нобуд бўлди”, деди ўзини Ольга деб таништирган Санкт-Петербург ва Ленинград вилояти Тергов қўмитаси матбуот маркази ходимаси.\n- 26 март куни Волков тергов томонидан ҳозирча аниқланмаган сабабларга кўра ўтиб кетаётган шахснинг бўйнига камида 10 марта пичоқ билан урган. У жиноят жойидан қочиб кетаётганида уни жиноят гувоҳи бўлиб қолган икки маҳаллий фуқаро тўхтатиб қолган ва кейинчалик полициячиларга топширган, дейди Тергов қўмитаси ходимаси .\nЖиноят жойига етиб келган полиция наряди қонга беланиб ётган шахс аллақачон жон таслим қилганини аниқлашган. Кейинроқ ўлган шахсдан топилган ҳужжатлар асосида у Ўзбекистон фуқароси экани аниқланган.\nИсми ошкор этилмаётган ўзбекистонликни ўлдирганликда айбланаётган 39 ёшли Николай Волковга нисбатан РФ Жиноят Кодексининг 105 моддаси 1 қисми (қоттилик) асосида жиноий иш очилди.\nАйни пайтда, дея давом этади Санкт-Петербург тергов қўмитаси вакили Ольга, шу куни кечаси шаҳарда маҳаллий фуқарони пичоқлаганликда гумон қилинаётган бошқа бир Ўзбекистон фуқаросига нисбатан жиноий иш очилди.\n- Аниқроғи, бу ерда маҳаллий фуқарога нисбатан суиқасд бўлган. Айбланувчи – Ўзбекистон фуқароси Қаҳрамон Қиличев. Унга 27 март куни эрталаб Россия Федерацияси Жиноят Кодексининг қотилликка уриниш моддаси юзасидан айблов эълон қилинди, дейди Озодликка Тергов қўмитаси ходимаси.\nТергов материалларидан маълум бўлишича, 26 март куни кечаси Қаҳрамон Қиличев Санкт-Петербургнинг Седова кўчаси 98-уйда спиртли ичимлик ичиб ўтирган. Ўтириш давомида у меҳмонлардан бири билан жанжаллашиб қолиб, уни дўппослаган, стол устида турган пичоқни олиб петербургликнинг кўкрагига санчган. Оғир жароҳат олган маҳаллий фуқаро шифохонага олиб кетилган.\nШаҳар полицияси Қаҳрамон Қиличев тергов давомида Санкт-Петербург изоляторларидан бирида ҳибсда сақланишини маълум қилди.


12:50 / 29.09.2017\nЕвропа Иттифоқининг Ташқи ишлар ва хавфсизлик сиёсати бўйича Олий вакили, ЕИ Комиссияси вице-президенти Федерика Могерини бошчилигидаги делегация Ўзбекистонга келади. Бу ҳақда Ўзбекистон Ташқи ишлар вазири Абдулазиз Комилов Ўзбекистон Республикаси Президенти Шавкат Мирзиёевнинг АҚШга бўлган ташрифи доирасида ўзбек дипломатиясининг янги трендларига бағишланган сессия вақтида маълум қилди.\nKun.uz мухбирининг Ўзбекистоннинг халқаро майдондаги имижини яхшилаш учун яна қандай ишлар амалга оширилиши ҳақидаги саволига вазир шундай жавоб қайтарган:\n«Бир йил давомида кўплаб давлатлар билан янги алоқалар ўрнатдик, кўп шартномалар имзоладик, кўп мажбуриятлар қабул қилдик.\nАмерика Қўшма штатлари, Россия, Хитой ва қўшни давлатлар билан дўстона алоқалар қуриш - ташқи сиёсатимизнинг асосий йўналишларидан бири.\nРежада Европа Иттифоқи билан алоқаларни ривожлантириш бор. Ноябрь ойида бўладиган халқаро анжуманга Европа Иттифоқининг Ташқи ишлари вазири мақомидаги Могерини хоним бошчилигидаги делегация келмоқда. Президент билан икки томонлама учрашув ўтказилади.\nПрезидентимиз номига Европадаги катта давлатлардан таклифлар бор. Шу таклифлар устида ишлаяпмиз».


Биз нима учун хуррак отамиз ва ундан қандай қутулиш мумкин? » Ўзбекистон янгиликлари – Zamin.uz\n12 апрель 2017, 09:38\nҚаттиқ хуррак – бу фақат оддийгина эшитилиш доирасидагиларнинг кечасини заҳарлайдиган безовта қилувчи овоз эмас. Шунингдек, хуррак соғлиқ билан боғлиқ муаммолардан ҳам дарак беради. Хурракнинг турли хил сабаблари ичида беозорлари ҳам бор, баъзи сабаблар юзасидан эса тезликда шифокорга мурожаат қилиш талаб қилинади.\nКатта ёшдаги кишиларнинг деярли ярми вақти-вақти билан хуррак отади.\nХурракнинг энг оддий сабаби – бу тананинг уйқудаги ҳолати. Кўпинча одамлар чалқанча ҳолатда ётганда хуррак отади. Гап шундаки, чалқанча ётганда томоқ мушаклари бўшашади, ҳиқилдоқ тораяди ва бу хурракка сабаб бўлади.\nХурракнинг бошқа сабаби семириб кетиш ҳам бўлиши мумкин, бунда ошиқча юмшоқ тўқималар ҳалқумни сиқиб қўяди. Бундай ҳолатларда ортиқча вазнни камайтириш – парҳез қилиш ёки спорт билан шуғулланиш орқали хурракдан қутулиш мумкин.\nХурракдан халқона усулда қандай қутулиш мумкин?\nХуррак отувчи одам камида уйқусизлик ёки уйқуга тўймасликдан азият чекади. Унда жиддийроқ муаммолар ҳам бўлиши мумкин, масалан тунги апноэ – яъни, уйқу пайтида нафас олишнинг вақтинча тўхташи.\nАгар сиз халқона усуллар ёрдамида хурракдан қутулишни хоҳласангиз, ўз яшаш тарзингизга ўзгаришлар киритишингиз керак. Бу ўзгаришларга ортиқча вазнни йўқотиш, уйқу олдидан спиртли ичимликлар ичишни чеклаш, ётоқда тўғри ётиш киради.\nХурракдан қутулишнинг бошқа йўли оғиз бўшлиғи мушакларини мустаҳкамловчи махсус машқлардир. Масалан, ашула айтиш ёки пуфлаб чалинадиган чолғу асбобларида чалиш.\nЯнгиликлар » Ҳаёт тарзи » Биз нима учун хуррак отамиз ва ундан қандай қутулиш мумкин?


Трамп Сурияга қарши ракета ҳужуми эҳтимолидан Россияни огоҳлантирди\n23 январ 2021, Тошкент вақти: 08:54\nАҚШ президенти Дональд Трамп Россияни Вашингтон Сурияда ҳаво ҳужумларини амалга ошириши мумкинлиги ҳақида огоҳлантирди.\nПрезидент 11 апрель куни Twitterда Сурия ҳукумати ва унинг яқин ҳамкори Россияни тайёр туришга чақирди.\nЎз твитида Трамп Россияни Сурия президенти Башар Асад ҳукуматини қўллаб келаётгани учун кескин танқид қилди. Хусусан, президент Москвани ўз халқини ўлдириб, бундан роҳатланувчи “ҳайвонни” дастаклашда айблади.\n“Россия, тайёрлан, чунки улар (ракеталар) – яхши, янги ва ақллилари учиб боради”, деб ёзган Трамп ўз битикларини бундай давом эттирган: “Одамларни газ билан ўлдирадиган ва шундан маза қиладиган ҳайвон билан ҳамкорлик қилиб бўлмайди”.\nТрамп ўтган ҳафтада Сурия армияси тинч аҳолига қарши кимёвий қурол қўллангани ҳақидаги иддаолар пайдо бўлиши ортидан ушбу мамлакатга ҳарбий куч ишлатиш билан таҳдид қилган эди. Россия эса бундай амалиёт “оғир оқибатларга олиб келиши мумкинлиги” ҳақида огоҳлантирди.\nДамашқ яқинидаги исёнчилар назорат қилиб турган Дума шаҳарчасида 7 апрель куни амалга оширилган кимёвий ҳужумда камида 40 киши қурбон бўлгани айтилмоқда.\nТрампнинг бунга жавобан ҳарбий чора кўрилиши ҳақидаги баёнотлари ортидан Россия Ташқи ишлар вазирлиги Вашингтон Асад кучларини эмас, “террорчиларни” мўлжалга олиши кераклигини таъкидлади.


Мақтов бу сўйишдир » MUZAFFAR.UZ\nЖонли эфир, жонли сўз атамалари жонланаяпти, оммалашаяпти. Бу ўзгариш ва яхшиланишдан далолат. Қачонгача тўтиқушга ўхшаб бир хил гап, тайёр ва такрор гапларни айтиб кун кўрамиз.Кўп йиллар ўрганган одатдан тўла қутулиш ҳам қийин бўлаяпти. Мадҳ, мақтов, қарсакларни 5 йил қўйиб турайлик энди дейилишига қарамай, барибир мақташ ва мақтанишни канда қилолмаяпмиз. Ҳадислардан бирида бор, адашмасам. "Мақтов бу сўйишдир". Нега шундай экан деб ўйлардим. Эндиликда тушуниб етаяпман. "Муносабат" кўрсатувининг эфирга кетган сонини томоша қила туриб баъзи мулоҳазалар туғилди. Сиз билан ўртоқлашмоқчиман. Тинглаш маданиятдан, маърифат сўзлашдан, маънавият англашдан эканини унутмаслик керак. Фикр талашиш, ўзини кўрсатиш, сўзлаш учун сўзлаш, ўзгани тинглай олмаслик масала моҳиятини ҳал қилишга хизмат қилмаслиги аён. Ҳуқуқшунос олима Фируза Муҳиддинова муаммолар ечимини ҳал этишда муҳим қурол бўла оладиган, турли партиялар, фракция аъзоларию лидерлар учун доим зарур бўлган бир соҳани ривожи зарурлигини таъкидладилар. Бу НОТИҚЛИКдир. Нотиқлик маҳорати зарур барчамиз учун десалар ҳам уларнинг фикрларига муносабат билдиришмади ҳам ҳатто. Яна бошқа томонларга ўтиб кетишди. Кимдаким нотиқлик бўлмаса, эшитиб эшитмаганга олиши ҳам табиий. Ўзида бўлмаган нарсани ўзгада бўлишини ҳам истамайди.\nНотиқлик, бу чиройли гапириш эмас, балки ўринсиз сўзламасликни, тинглаш маданиятини, ўзгалар фикрига ҳурмат билан муносабатда бўлишни талаб этадиган соҳа. Чорак асрдирки, мен шу ҳақда гапириб келаман. Бошқа гапи йўқми бу одамни деб менга таажжуб билан қарайдиганлар ҳам кўп. Пресс клублар, жонли эфирлар бу масалага жиддий қараш заруриятини англатади. Гап талашиш билан муаммо ечилиб қолмайди. Атрофлича ўйлаб кейин мулоҳазаларни билдириш одобини ўрганмасак, ҳаммаси бир пул. Шунинг учун ҳам НОТИҚЛИК нодавлат таълим муассасасини очишга қарор қилгандим. Мақсадимга эришдим. Жонли эфирлардаги мубоҳасага киришаётганлар бир бирига ҳурмат билан қараб ўз фикрини айтса мақбул. Гўёки, бир бирини ғажиб ташлашга тайёр бўриларга монандларга қалб қўридан, давра тўридан жой бериб бўлармикан. Юрт тараққиёти ва халқ фаровонлигига хизмат қилиш шу ҳақда қайғуриш ҳаммамизнинг бурчимиз эканлигини ҳар дамда, ҳар қадамда ўйлаш муҳим.\nЎзбекистoн Республикaси Фaнлaр aкaдемияси мукoфoтининг лaуреaти вa “Энг яxши вoиз” Республикa кўрик-тaнлoвининг сoвриндoри, филoлoгия фaнлaри нoмзoди, доцент, Antique world — “Aнтик дунё” Xaлқaрo илмий aкaдемиясининг aкaдемиги, нотиқ ва ТИҚХММИ матбуот хизмати раҳбари - Раҳимбой Жуманиёзов.\nКўрилган: 1 088\n“Не келса бошингга тилингдан келур...”\nЧоп этилган: 21-10-2019, 06:26\nОмма билан тиллашиш ва диллашиш\nЧоп этилган: 20-08-2019, 03:23\nЧоп этилган: 20-09-2017, 07:44


ЎзА - Ўзбекистон Республикаси Олий Мажлиси ҳузуридаги жамоат фонди\n05.05.2017 16:12 Чоп этиш версияси\n“Аҳолининг экологик ва тиббий маданиятини юксалтиришда, атроф-муҳит муҳофазасини кучайтиришда, мамлакатда экотуризмни ривожлантириш ҳамда соғлом турмуш тарзини тарғиб қилишда ижтимоий шерикликнинг ролини юксалтириш” мавзусида давлат грантлари ажратиш учун танлов\nТанловга нодавлат нотижорат ташкилотлари, оммавий ахборот воситалари ва фуқаролик жамияти бошқа институтларининг қуйидаги мақсадларни назарда тутган ижтимоий аҳамиятга молик лойиҳа-буюртманомалари қабул қилинади:\n1. Атроф-муҳитни муҳофаза қилиш соҳасидаги қонунчилик талаблари бажарилиши устидан жамоатчилик экологик назоратини ўрнатиш, маҳаллаларнинг санитария ҳолатини яхшилаш.\n2. Аҳоли яшаш пунктларининг қулай экологик ва санитария ҳолатини таъминловчи аниқ жамоат чораларини ва самарали механизмларини амалга ошириш.\n3. Болалар, ўсмирлар, ёшлар оилавий туризмини, ёши улуғ инсонлар учун ижтимоий туризмни ривожлантириш, туризмнинг ижтимоий ролини ошириш чораларини кўриш ва аҳоли ўртасида экологик туризмни ривожлантириш.\n4. Ўзбекистоннинг туристик имкониятлари ҳақидаги ахборотларни миллий ва хорижий ОАВларида кенг тарқатишга, мамлакат ҳудудларида глобал интернет тармоғидан фаол фойдаланган ҳолда туристик ахборот марказларини ривожлантиришга кўмаклашиш.\n5. Қишлоқ жойларида ва ижтимоий инфратузилма объектларида ер, сув ва бошқа табиий ресурслардан самарали фойдаланишнинг замонавий илғор технологияларини амалиётга жорий этиш.\n6. Болалар ва ёшлар спортини янада ривожлантиришга шароитлар яратиш орқали аҳоли кенг қатламларини жисмоний тарбия ва спортга жалб этиш, соғлом турмуш тарзини тарғиб қилиш.\n7. Туғиш ёшидаги аёлларнинг соғлиғини мустаҳкамлашга, туғруқлар оралиғини узайтиришга, эрта ва яқин қариндошлар ўртасидаги никоҳларнинг олдини олишга қаратилган тадбирларни ташкил этиш.\n8. Аҳолининг репродуктив саломатлигини мустаҳкамлашга, соғлом оилани шакллантиришга доир комплекс чора-тадбирларни амалга ошириш.\n9. Ижтимоий инфратузилма ривожига, сифатли коммунал хизматлари кўрсатишга, нуронийларнинг маиший яшаш шароитларини яхшилашга кўмаклашиш.\n10. Ҳудудларни ободонлаштириш ва кўкаламзорлаштириш, маҳаллаларда санитария-экологик ҳолатни яхшилаш соҳаларида ижтимоий акциялар ва тадбирлар ўтказиш орқали аҳолининг ижтимоий фаоллигини ошириш.\n11. Соғлиқни сақлаш ва ўқув муассасаларида экологик тоза ва қайта тикланадиган энергия манбаларини янада жорий қилиш.\n12. Фуқаролар ўзини ўзи бошқариш органларига атроф-муҳитни муҳофаза қилиш, маҳаллалар ҳудудларида, айниқса, қишлоқ жойлардаги аҳоли пунктларида ободонлаштириш ва кўкаламзорлаштириш, санитария-экологик муҳитни яхшилашга қаратилган тадбирларни амалга оширишга кўмаклашиш.\n13. Ёшлар ўртасида турли юқумли касалликларнинг олдини олиш учун соғлиқни сақлаш муассасалари ва бошқа ташкилотлар билан ҳамкорликда туркум тадбирлар ташкил этиш.\n14. Имконияти чекланган болаларни қўллаб-қувватлаш ва ижтимоий кўникмасини таъминлаш, уларни фан, санъат ва спортнинг турли йўналишларига жалб этиш юзасидан амалий чораларни рўёбга чиқариш.\n15. Оилада соғлом турмуш тарзи анъаналарини мустаҳкамлаш, “Ватан тараққиёти оиладан бошланади” шиори остидаги лойиҳаларни амалга ошириш, атроф-муҳитдаги салбий омилларнинг аҳоли саломатлигига зарарли таъсири олдини олишга кўмаклашиш.\n16. Чиқиндиларни қайта ишлаш, электр энергияси ва сувни тежовчи замонавий инновацион технологияларни кенг қўллашга кўмаклашиш.\n17. Аҳолининг, айниқса, ўсмир қизларнинг рационал овқатланиш, камқонликнинг олдини олиш ва бошқа соҳалардаги тиббий маданиятини юксалтириш.\n18. Аҳолининг санитария-эпидемиологик вазиятдан хабардорлигини ошириш, уй ва бошқа ҳайвонлардан тарқаладиган юқумли касалликлар профилактикасига кўмаклашиш.\n6. 3-, 4- ва 5-бандларда кўрсатилган ҳужжатлар раҳбар имзоси ва ташкилот муҳри билан тасдиқланган бўлиши шарт.\n7. Манфаатдор давлат ва жамоат ташкилотларининг илтимосномалари, тавсия хатлари илова қилиниши мумкин.\nБитта лойиҳа учун ажратиладиган грант миқдори – 25 миллион сўмгача.\nҲужжатлар 2017 йил 10 майдан 15 июнгача қабул қилинади.


16:48 11.12.2019 (Янгиланган 17:10 11.12.2019)\nТОШКЕНТ, 11 дек — Sputnik. Президент Шавкат Мирзиёев давлат иштирокидаги корхоналарни ислоҳ қилиш бўйича устувор вазифаларга бағишланган йиғилишда аксарият самарасиз ишлаётган корхоналарни жиддий танқид қилди. Бу ҳақда президент матбуот хизмати хабар қилди.\nҚайд этилишича, президент фармони билан ўтган қарийб бир йил мобайнида корхоналарнинг устав капиталидаги давлат улушини самарали бошқариш, иқтисодий ночор корхоналарни молиявий соғломлаштириш бўйича муайян ишлар амалга оширилган.\n“Таҳлилларга кўра, бугунги кунда мамлакатимизда 2819 та давлат иштирокидаги корхоналар мавжуд. Уларнинг аксарияти эски усулда, самарасиз ишлагани сабабли ҳатто дивиденд тўлай олмайди. Президент бу ҳолатни жиддий танқид қилди”, - дейилади хабарда.\n“Давлат иштирокини ҳеч зарурат бўлмаган соҳаларда ҳам сақлаб турибмиз. Давлат корхоналарини бошқариш, фаолияти самарасини ошириш, уларнинг функцияларини хусусий секторга бериш бўйича ҳали сезиларли ўзгаришлар бўлмади”, – деди давлат раҳбари.\nЙиғилишда 2020 йилда давлат иштирокидаги корхоналарни бошқариш бўйича янги вазифалар белгиланди. Аввало, бундай корхоналарни ислоҳ қилиш ёки тугатиш, сақлаш ёки хусусий секторга бериш масаласини ўрганиш бўйича бош вазир, унинг ўринбосарлари ва маслаҳатчилари бошчилигида ишчи гуруҳлар ташкил этилди.\nкорхона, Мирзиёев, Ўзбекистон


Беш ўзбек муҳожири зўрлашда айбланди\nКалиниград вилоятида зўрлашда айбланиб ҳибсга олинган беш нафар Ўзбекистон фуқароси жами 32 йиллик қамоқ жазосига ҳукм этилди.\nКалининграднинг Светлогорск туманлараро тергов бўлими томонидан йиғилган тергов материалларига кўра, Ўзбекистон фуқаролари Ҳусниддин Умаров, Абдужаббор Холқулов, Илёсбек Турдиев, Аббос Султонов ва Илёс Матисаевлар Калининград вилоят суди томонидан иккита аёлни зўрлаганликда айбдор деб топилди.\n“Беш нафар ўзбекистонлик жиноятчига жами 32 йил қамоқ муддати тайинланди”, деб маълум қилди Озодлик мухбирига Калиниград вилоят прокуратураси расмийси Оксана Пономарёва.\n- Улар Ўзбекистон фуқаролари¸ маҳаллий қурилишда ишлаб келган гастарбайтерлар бўлган. Улар иккита зўрлаш ҳолатлари бўйича ҳар бири 6 йилдан 7,5 йилгача қамоқ жазосига тортилди. Бундан ташқари суд жабрдийда аёллар ҳисобига судланганлардан маънавий зарар ҳисобига 300 минг рубл товон пули ундирди, деди прокуратура ходими Оксана Пономарёва.\nКалининград вилоят прокуратураси судга тақдим этган жиноий иш материалларига кўра, 2010 йилнинг 19 июнида Пионерский шаҳридаги Советский кўчасида ўзбекистонлик Ҳусниддин Умаров ва Илёс Матисаевлар нотаниш бир рус аёлни овлоқ жойда зўрлаб¸ жиноят жойидан ғойиб бўлган.\nБир ҳафта ўтар-ўтмас, шу йилнинг 26 июнида 25 ёшли Умаров, 29 ёшли Холқулов, 22 ёшли Турдиев ва 25 ёшли Султоновлар Пионерский шаҳридаги кафелардан бирида спиртли ичимлик ичган ва шу ердаги пляжлардан бирида бир аёлга назари тушган.\nУмаров ва Холқулов бу аёлни калтаклаб, ўрмонзорга олиб кетган. Бу аёлни зўрлагандан кейин улар Илёсбек Турдиев ва Аббос Султоновларни телефон орқали жиноят жойига “таклиф” қилган.\n2010 йилнинг июн ойидаёқ бешала мардикор Россия Федерацияси Жиноят Кодексининг 131-моддаси 2 -қисми “А” банди бўйича жиноий жавобгарликка тортилган ва ҳибсга олинган.\nОзодлик билан суҳбатлашган Калининград вилояти прокуратураси ходимаси Оксана Пономарёва 30 ёшли Илёс Матисаевнинг акаси ҳам прокуратура ходимига пора таклиф қилгани учун жавобгарликка тортилганини қўшимча қилади.\n- Судланганлардан бири Илёс Матисаевнинг озод қилиниши учун прокуратура терговчисига пора беришга урингани учун унинг акасига нисбатан жиноий иш қўзғатилди. Унга нисбатан тергов якунлангани йўқ, деди Оксана Пономарёва.\nКалининград вилоятида судланган ўзбекистонликлар жазони умумий режим колониялардан бирида ўтайдиган бўлди.\nРоссияда сўнгги йилларда меҳнат муҳожирлари томонидан содир этилаётган жинсий зўрлаш ҳолатлари ҳақида кўплаб хабарлар тарқамоқда.\nМосква шаҳар Тергов қўмитаси эълон қилган расмий хабарга кўра, Россия пойтахтининг ўзида 2011 йилнинг биринчи ярмида қайд этилган 50 фоиз зўрлаш жинояти мигрантлар томонидан содир этилган.\nБироқ, Москва терговчилари сўнгги икки йил давомида бу кўрсаткич сезиларли камайганини ҳам қўшимча қилди: 2008 йилда 70 фоиз жинсий тажовузлар мигрантларга тегишли бўлган.


Бугун соҳибқирон Амир Темур таваллудига 679 йил тўлди » Sensorika - Интернет центр города Навои, Узбекистан – sensorika.uz\nБизга тарихдан маълумки, давлат арбоби, шавкатли саркарда, буюк соҳибқирон ўз халқининг, Ватанининг истиқболи, келажаги йўлида фидиойлик кўрсатган, давлатни бошқаришда адолат тамойилларига риоя қилган, давлатнинг ташқи ва ички жиҳатдан тараққиётини таъминлаган. Шарқ билан Ғарбни яқинлаштирган. Буюк инсон ва маърифатпарвар инсон, унинг тузукларидаги ўгитларга ҳозир ҳам кўплаб соҳаларда риоя қилиб келинмоқда. Амир Тимур давлатни бошқаришда ўзининг 12 та тамойилидан фойдаланган. Сизга ана шу тамойилларни ҳавола этиш билан бирга унинг давлатни бошқариш билан бир қаторда ўз Ватанини, халқини довруғини бутун дунёга танитган, ҳозирга кунда ҳам у қолдирга бош маданий мерос Ўзбекистоннинг дунё ҳамжамиятида нуфузини оширишга хизмат қилмоқда. Булар: 1.Давлат бошлиғининг сўзи ва амалдаги иши бир бўлиши керак. Нимаики иш қилса ва сўзласа у ўзи номидан амалга ошириши керак. Салтанатни бошқаришда подшо ўзига бошқа бировни шерик қилмаслиги, давлатда ҳеч кимни ўзидан устунликка эришишига йўл қўймаслиги керак. 2.Султон ҳар нарсада адолатпеша бўлиши керак. Вазир адолатли бўлса салатанат иморати қуламайди. Аксинча, у ҳолим бўлса, тезда давлат ишлари издан чиқади. 3.Бутун мамлакатда буйруқ, фармон бериш ишлари подшонинг ўз ихтиёрида бўлиши керак. Ҳукмдор ҳар ишда ўзи ҳукм чиқариб, унга ҳеч ким бу ишда аралашиши ёки шерик бўлишга журъат этмаслиги керак. 4.Ҳукмдор ўз қарорида қатъий бўлиши керак, ҳар қандай ишни қилишга қарор қилгандан кейин уни битирмагунча ундан қўл тортмаслиги керак. 5.Подшоҳнинг ҳукми жорий этилиши керак. Яъни қандай ҳукм чиқарилишидан қатъий назар у жорий этилиши лозим. Ҳатто у мақсадга мувофиқ эмас, деб топилганда ҳам амалга оширилиши лозим. 6. Подшолик ишларини тамоаман бошқага топшириш мумкин эмас. Ҳокимият учун курашувчилар доимо уни қўлга киритиш пайида бўладилар. Салтанат ишларини ишончли ва мўътабар бир неча кишига бўлиб бериш лозим. Шунда ҳар бири ўз ишига боғланиб, салтанат тахтига кўз олайтира олмайди. 7. Подшоҳ салтанат ишларида ҳар кимнинг сўзини, маслаҳатини эшитиб, тинглаб, фойдалиларини зарур бўлганда ишлатиши керак. 8. Салтанат ишларида сипоҳу раиятга боғлиқ масалаларда бошқаларнинг сўз ва феълига қараб амал қилиб бўлмайди. Вазирлар, амирлар бирон кимса ҳақида яхши, ёмон сўз қилар эканлар, эшитиш керак. Аммо уни амалга оширишда бутун ҳақиқат аён бўлмагунча шошилмай, мулоҳаза билан\nБизга тарихдан маълумки, давлат арбоби, шавкатли саркарда, буюк соҳибқирон ўз халқининг, Ватанининг истиқболи, келажаги йўлида фидиойлик кўрсатган, давлатни бошқаришда адолат тамойилларига риоя қилган, давлатнинг ташқи ва ички жиҳатдан тараққиётини таъминлаган. Шарқ билан Ғарбни яқинлаштирган. Буюк инсон ва маърифатпарвар инсон, унинг тузукларидаги ўгитларга ҳозир ҳам кўплаб соҳаларда риоя қилиб келинмоқда. Амир Тимур давлатни бошқаришда ўзининг 12 та тамойилидан фойдаланган. Сизга ана шу тамойилларни ҳавола этиш билан бирга унинг давлатни бошқариш билан бир қаторда ўз Ватанини, халқини довруғини бутун дунёга танитган, ҳозирга кунда ҳам у қолдирга бош маданий мерос Ўзбекистоннинг дунё ҳамжамиятида нуфузини оширишга хизмат қилмоқда.\n1.Давлат бошлиғининг сўзи ва амалдаги иши бир бўлиши керак. Нимаики иш қилса ва сўзласа у ўзи номидан амалга ошириши керак. Салтанатни бошқаришда подшо ўзига бошқа бировни шерик қилмаслиги, давлатда ҳеч кимни ўзидан устунликка эришишига йўл қўймаслиги керак.\n2.Султон ҳар нарсада адолатпеша бўлиши керак. Вазир адолатли бўлса салатанат иморати қуламайди. Аксинча, у ҳолим бўлса, тезда давлат ишлари издан чиқади.\n3.Бутун мамлакатда буйруқ, фармон бериш ишлари подшонинг ўз ихтиёрида бўлиши керак. Ҳукмдор ҳар ишда ўзи ҳукм чиқариб, унга ҳеч ким бу ишда аралашиши ёки шерик бўлишга журъат этмаслиги керак.\n4.Ҳукмдор ўз қарорида қатъий бўлиши керак, ҳар қандай ишни қилишга қарор қилгандан кейин уни битирмагунча ундан қўл тортмаслиги керак.\n5.Подшоҳнинг ҳукми жорий этилиши керак. Яъни қандай ҳукм чиқарилишидан қатъий назар у жорий этилиши лозим. Ҳатто у мақсадга мувофиқ эмас, деб топилганда ҳам амалга оширилиши лозим.\n6. Подшолик ишларини тамоаман бошқага топшириш мумкин эмас. Ҳокимият учун курашувчилар доимо уни қўлга киритиш пайида бўладилар. Салтанат ишларини ишончли ва мўътабар бир неча кишига бўлиб бериш лозим. Шунда ҳар бири ўз ишига боғланиб, салтанат тахтига кўз олайтира олмайди.\n7. Подшоҳ салтанат ишларида ҳар кимнинг сўзини, маслаҳатини эшитиб, тинглаб, фойдалиларини зарур бўлганда ишлатиши керак.\n8. Салтанат ишларида сипоҳу раиятга боғлиқ масалаларда бошқаларнинг сўз ва феълига қараб амал қилиб бўлмайди. Вазирлар, амирлар бирон кимса ҳақида яхши, ёмон сўз қилар эканлар, эшитиш керак. Аммо уни амалга оширишда бутун ҳақиқат аён бўлмагунча шошилмай, мулоҳаза билан иш тутиш лозим.\n9. Подшо ҳайбати сипоҳ ва раият кўнглида шундай ўрнашган бўлиши керакки, унинг фармонига ҳеч ким қаршилик қилиб, исён кўтара олмасин.\n10. Подшо нима қилса, ўз эркича қилсин, нима деса сўзида қатъий турсин. Хазина, лашкар, раият, салтанат-буларнинг бариси унинг ҳукми биландир.\n11. Салтанат ишларида ҳукм юритишда подшоҳ ўзини ягшона билиб, ҳеч кимни ўзига салтанат шериги қилмаслиги керак.\n12. Подшо мажлис аҳлидан огоҳ бўлиши керак. Улар кўпинча айб ахтариб, уни ташқарига чиқаришга ҳаракат қиладилар. Ҳукмдорнинг сўзи ва ишини бошқаларга тўғри етказишини назорат қилиши керак.


Dec. 7, 2018, 4:53 p.m. 10836\nЕвропада яна футбол кунлари келмоқда. Келаси ҳафта Чемпионлар Лигаси ўйинлари борлиги учун, топ-клубларнинг бу ҳафтадаги ўйинлари асосан 8 декабрга тўғри келади. Англиядаги марказий ўйиндан тортиб, Бундеслигадаги асосий дерби ҳам шанба кунига белгиланган. Дам олиш кунларини эса, бугун А Сериянинг икки етакчи клуби очиб беради.\nЮВЕНТУС – ИНТЕР (8 декабрга ўтар кечаси, 00:30)\nБу қарама-қаршилик Италияда сўнгги йилларда ҳатто, Милан дербисини ҳам ортда қолдира олди, дейиш мумкин. Чунки, аксарият ҳолларда бу ўйин турнир жадвали учун ҳам аҳамиятли бўлиб қолади, бу бир шаҳардаги мухлисларнинг тарихий зиддияти эмас, А Серия шинавандаларининг диққат марказидаги баҳсдир. Томонлар нафратининг янада кучайишига, 2004 йилларда бошланган «Моджигейт» воқеалари сабаб бўлган. Эсингизда бўлса, «Ювентус»дан тортиб олинган икки чемпионлик айнан «Интер»га тақдим этилганди. Туринликлар ўша совринларни ҳали ҳам ўзлариники деб ҳисоблашади.\nҲозир жамоалар орасидаги фарқ 11 очкони ташкил этса-да, Лигада «Ювентус»га сал бўлса-да босим қилиши мумкин бўлган икки жамоадан бири «Интер»дир. Умуман, сўнгги ўзаро ўйинларда ҳам миланликлар етарлича қаршилик қила олганини кўрамиз. Сўнгги 15 ўйиндан 8тасида туринликлар ғалаба қозона олишмаган. Бундай статистика «Ювентус» рақиблари ичида энг яхшисидир.\nАйниқса, ўтган йилги баҳслар кўпчиликнинг ёдида бўлса керак. Туринда ҳисоб очилмаган бўлса, Миландаги ўйин чемпионлик масаласида ҳал қилувчи баҳслардан бири бўлганди. «Интер» дастлаб гол қўйиб юбориб, кейин бир киши кам бўлиб қолганига қарамай, ҳисобда олдинга чиқиб олганди. Аммо сўнгги уч дақиқада меҳмонлар икки гол уриб, ғалабани илиб кетган. Бу ўйиндаги очко йўқотиш «Ювентус»ни чемпионликдан маҳрум қилиши ҳам мумкин эди ўшанда.\nТаркиблар борасида «Ювентус» сафида Сами Хедира ва Эмре Жан майдонга қайтиши мумкин. Улар машғулотларда қатнашишни бошлаб юборишган. Фақат Андре Барзальи ва Алекс Сандрода кичик жароҳатлар бор. «Интер» эса, балки бу сафар Ража Наингголан ёрдамидан фойдаланиши мумкин. Унинг спорт формаси ҳали маълум эмас, лекин у ҳам жамоа билан шуғулланишни бошлади.\nШАЛЬКЕ – БОРУССИЯ ДОРТМУНД (8 декабрь, 19:30)\nРур дербиси Бундеслиганинг энг муросасиз ва аҳамиятли тўқнашуви ҳисобланади. 1925 йилдан буён давом этиб келаётган бу қарама-қаршиликда доим чемпионатнинг энг эсда қоларли воқеалари бўлиб ўтади.\n1997 йилда дарвозабон Йенс Леманн сўнгги дақиқаларда ҳужумга чиқиб, ҳисобни тенглаштиргани, дейсизми, 2007 йилда айнан дербидаги мағлубият туфайли «Шальке» чемпионликдан маҳрум бўлганини эслайсизми... Ҳатто жамоалар муҳим совринлар учун курашмаган йиллари ҳам, жуда қизиқарли шоу ташкил қилиб беришган. Ўтган йилнинг ноябрида Дортмундда бўлиб ўтган учрашув бунга ёрқин мисол. Ўшанда узоқ вақт муваффақиятсиз ўйинлар сериясини ўтказтган «Боруссия» дастлабки ярим соатда ҳисобда 4:0 ҳисобида олдинга чиқиб олганди. Аммо кейинчалик «Шальке» ҳисобни тенглаштиришнинг уддасидан чиққан. Умуман, 5 ўйиндан бери «Шальке» Рур дербисида мағлубият нималигини билмай келмоқда.\n«Бавария» ҳозир муаммолар гирдобида, лекин исталган пайт уйғониб қолиши мумкин. Мюнхенликларнинг уйғониши хавфли, жамоа мавсумдаги ҳамма ўйинни ўз фойдасига ҳал қилиш салоҳиятига эга. Шу туфайли «Боруссия» бугунги ҳолатдан максимал фойдаланиши ва имкон қадар «Бавария»ни ўзига яқинлаштирмаслиги керак. Яъни, ўртадаги 9 очколик фарқ ёш дортмундликларни бўшаштирмайди ва улар фақат ғалаба учун майдонга тушишади.\n«Шальке» эса, бироз оғир дамларни бошдан кечирмоқда. Жамоа Чемпионлар Лигасида гуруҳ босқичини муддатидан олдин муваффақиятли якунлай олди, аммо бу кураш Бундеслигага ўз таъсирини кўрсатмай қолмади. Гилзенкирхенликлар беқарор ўйинлари натижасида ҳозирда ўзига ярашмаган 12-ўринда бормоқда ва пешқадамлардан кўра, аутсайдерларга яқинроқ. «Шальке»ни ҳозирда хавфли зонадан 3 очко ажратиб турибди.\nЖароҳатлар борасида иккала жамоага ҳам ҳавас қилиб бўлмайди. Мезбонлардан Ди Санто, Ут, Рейцер каби асосий таркиб футболчилари майдонга туша олишмаса, «Боруссия» Загаду, Аканжи, Шмельцер каби ҳимоячиларнинг ёрдамидан фойдалана олмайди. Шунингдек, Марко Ройс ва Кристиан Пулишичнинг майдонга тушиши сўроқ остида.\nМАНЧЕСТЕР ЮНАЙТЕД – ФУЛҲЭМ (8 декабрь, 20:00)\nБир қараганда, шунчаки, АПЛнинг саккизинчи ва охирги ўриндаги жамоаларининг ўйини. Аммо бошқа тарафдан, ўйиндан-ўйинга «Манчестер Юнайтед» мураббийига босим ортиб бормоқда, «Фулҳэм»ни эса Клаудио Раньери ўз қўлига олди.\nҲа, ўша, бир пайтлар Моуриньо «арзимас суперкубокдан бошқа ҳеч нарса ютмаган омадсиз» деб атаган Клаудио Раньери. Италиялик мутахассис қасдини олди, Моуриньо «Челси»дан шармандаларча ҳайдалган мавсумда у «Лестер»ни чемпионлик шоҳсупасига етаклаб келди. Мураббийлар ўртасида зиддият ҳам тугади, зеро Раньери «Лестер»дан истеъфога чиқарилганда, бунга биринчи бўлиб муносабат билдирган ҳам, унинг Англияга қайтиши аниқ бўлгач, бунга илиқ фикр билдирган илк мураббий ҳам айнан Жозе бўлганди.\nЛекин ҳозир шунақа ҳолатки, Раньери иккинчи бор Моуриньони истеъфога чиқариб юбориши мумкин. «Бу шунчаки бизнес» дейилармиди? Чунки тўрт ўйиндан бери ғалаба нималигини билмай, пешқадамдан энди 18 очкога ортда қолаётган «Манчестер Юнайтед» исталган пайтда мураббийни истеъфога чиқариб юбориши мумкин. Давид Мойес билан бўлганидек, ЕЧЛ ўринлари учун арифметик имконият қолмаслиги кутилмаса ҳам керак, чунки бу сафар бироз фарқли. Моуриньо Мойес эмас, тинчгина ишлаб юра олмайди, футболчилар билан бўлган зиддият яна авж олиши эҳтимоли ҳам мавжуд.\n«Фулҳэм» манчестерликлар учун анча қулай рақиб. Бошқа тарафдан, жамоа 2014 йилда Чемпионшипга тушиб кетганди, ундан олдин, яъни Фергюсон даврида ҳатто «Арсенал» ҳам қулай бўлган. Жамоалар ўртасидаги «Олд Траффорд»даги сўнгги ўйин 2013 йилнинг февралига тўғри келади. Ўшанда ҳам жамоаларнинг эгаллаб турган ўринлари худди ҳозиргидек бўлган ва «Фулҳэм» аутсайдер бўлишига қарамай, 2:2 ҳисобида дуранг ўйнаб кетганди. Ўша ўйинда эсда қоларли яна бир жиҳат – мезбонлар рекорд даражада, яъни 83 марта кросс узатмани амалга оширишган.\nМайдонга туша олмайдиган ўйинчилар борасида мезбонларда муаммо етарли. Санчес, Линделоф, Шоу каби жароҳатланганлар сафига энди Антони Марсиял ҳам қўшилган бўлиши мумкин. У «Арсенал»га қарши ўйинни эрта тарк этганди. Жамоа сардори Эшли Янг эса, бир ўйинлик дисквалификациясини ўтаб бўлди.\nЧЕЛСИ – МАНЧЕСТЕР СИТИ (8 декабрь, 22:30)\n«Челси»нинг мавсум бошидаги «иштаҳаси» Англияда бу мавсумда уч жамоа чемпионлик учун курашиши мумкинлигига далолат қилганди, аммо бундай бўлиб чиқмади. Лондонликлар охирги 4 ўйинда атиги бир марта ғалаба қозонишди холос. 12 ўйинда мағлубият нималигини билмаган Сарри жамоаси қаторасига икки сафар учрашувида мағлубиятга учради. Энди «Челси» билан «Манчестер Сити» ўртасидаги фарқ 10 очкони ташкил қилмоқда.\nШундай бўлса-да, «Челси» айниқса, ўз майдонида «Манчестер Сити»га муносиб қаршилик кўрсата оладиган ва балки мавсумдаги илк мағлубиятига сабаб бўлиши мумкин бўлган рақиблардан биридир. Тўғри, «Стемфорд»да бўлиб ўтган охирги икки тўқнашувда «шаҳарликлар» ғалаба қозонишган, аммо бу сафар майдон четида Маурисио Сарри эканини ҳам унутмаслик керак. Италиялик мураббийнинг ўйин услуби, юқори прессингда ўйнай олиши Гвардиола учун ноқулай ҳисобланади. Сарри ўтган мавсумда «Наполи»ни бошқариб юрганида ҳам, Пепнинг алоҳида эътирофига сабаб бўлган. Ўша «Наполи» «Манчестер Сити»га қарши муносиб ўйнай олган оз сонли жамоалардан бири бўлганди. Мутахассислар ўйин сифати бўйича икки жамоанинг жуда ўхшаш экани ва фақат футболчиларнинг юқорироқ савияда экани эвазига инглизлар устунроқ бўлганини таъкидлашганди. Энди эса, Сарри янада савиялироқ ижрочилар билан Гвардиола жамоасига қарши чиқади.\nМезбонлар таркибида Росс Баркли ва Виктор Мозес майдонга туша олишмайди. Гвардиолада эса, жиддийроқ муаммолар бор. Бенжамин Менди яна узоқ муддатга сафдан чиқди, баъзи ўйинларда франциялик ҳимоячига ўринбосар бўлган Зинченко ҳам жароҳатланган. Кевин Де Брюйненинг қайтишига бир ҳафтача бор. Жамоа бу футболчиларсиз ҳам ўйнашни ўрганди ва кетма-кет ғалаба қозонаётган бўлса-да, Серхио Агуэронинг майдонга тушиши сўроқ остидалиги энг жиддий йўқотиш бўлиши мумкин. Агуэро «Сити»нинг айнан ҳужумни якунлашдаги асосий қуроли ҳисобланиши билан бирга, «Стемфорд Бриж»да гол урган рақиб ҳужумчилари ичида фақат Робин ван Персидан ортда қолади холос. Агуэро ўз фаолияти давомида 5 марта «Челси» дарвозасини «Стемфорд Бриж»да аниқ нишонга олган.\nЭСПАНЬОЛ – БАРСЕЛОНА (9 декабрга ўтар кечаси, 00:45)\n8 декабрь куни тунда эса, Каталонияда дерби бўлиб ўтади. «Эспаньол» яна бир бор «Барселона»дан очко олиб қўйишга уриниб кўради. Айтиш мумкинки, ўтган мавсумда жамоа бунинг уддасидан чиққан – шу йилнинг февралида бўлиб ўтган учрашувда 1:1 ҳисоби қайд этилганди. Сал олдинроқ, «Эспаньол» ҳатто ғалаба ҳам қозонган. Фақат бу Испания Кубоги баҳсида эди ва барселоналиклар жавоб ўйинида ўзларига керакли ҳисобни қайд этганди: 0:1, 2:0.\nЛа Лигага келсак, «Эспаньол»нинг дербидаги натижаларига ҳавас қилиб бўлмайди. Жамоа 18 ўйиндан бери ғалаба нималигини билмай келяпти. Бу ўйинларнинг 14тасида «Барселона» устун келган, 13 ўйинда эса, «Эспаньол» гол уришнинг ҳам уддасидан чиқа олмаганди. Аммо оптимистик қараш учун ҳам бир қатор асослар етарли.\nМисол учун, «Барселона» устози Эрнесто Валверде рақиб мураббийи сифатида Эспаньолга 8 марта ташриф буюрган бўлса, бирор марта ҳам ғалаба қозона олмаган. Ҳатто «Барселона» билан келган икки ўйинда ҳам бу серия давом этган. Иккинчидан, «Эспаньол» бу мавсумни анча яхши бошлади ва ҳатто баъзи паллаларда 2-ўринга ҳам кўтарилди. Фақат сўнгги турдаги уч мағлубият Руби шогирдларининг турнир жадвалидаги ўрнини пасайтириб юборди. Агар бу ўйинларда ҳам барқарорлик сақланиб турганда, «Эспаньол» ҳозир «Барселона» билан тенгма-тенг кетаётган бўларди. Шундай бўлса-да, жадвалнинг юқори поғоналарида юриш, баъзи ғалабалар «Эспаньол»га қўшимча ишонч тақдим этгани шубҳасиз. Жамоа осонлик билан таслим бўлмаса керак. Шунингдек, анъанавий тарзда «Эспаньол»нинг дербиларда бор имкониятини ишга солиши, аксинча, «Реал» билан ўйинларда бироз бўшашиб ҳаракат қилишини кўпчилик сезиб улгурган бўлса керак.\nТаркиб борасида мезбонларда муаммо йўқ. Валверде эса, Рафинья, Артур, Малком, Умтити, Сержио Роберто каби футболчилардан фойдалана олмайди. Шунингдек, «Эспаньол»га қарши 7 ўйинда 11 гол урган Луис Суарес машғулотларга қайтган бўлса-да, асосий таркибда тушиши сўроқ остида. Аммо Месси ҳужумчининг йўқлигини билинтирмаса керак. Аргентиналик ҳужумчи ўз фаолиятида «Эспаньол» билан ўйинларда уч марта ҳет-трик амалга оширган.\n8 декабрь. «АТЛЕТИКО» – «Алавес» (17:00), «Борнмут» – «ЛИВЕРПУЛЬ» (17:30), «НАПОЛИ» – «Фрозиноне», «БАВАРИЯ» – «Нюрнберг» (19:30), «АРСЕНАЛ» – «Ҳаддерсфилд» (20:00), «Кальяри» – «РОМА» (22:00), «Лестер» – «ТОТТЕНҲЭМ» (9 декабрга ўтар кечаси, 00:45)\n9 декабрь. «Уэска» – «РЕАЛ» (20:15) «МИЛАН» – «Торино» (10 декабрга ўтар кечаси, 00:30).\n15 Декабрь 7147\n13 Декабрь 5274\n13 Декабрь 4343\n13 Декабрь 15370\n12 Декабрь 5349\n10 Декабрь 17843\n13 Декабрь 17123\n12 Декабрь 15134\n13 Декабрь 14525


Украинанинг асосий кредиторларни қарзнинг 20 фоизидан воз кечадиган бўлди\n14:56 / 27.08.2015\nУкраина асосий кредиторлари билан қарзнинг 20 фоизини ўчиришга келишиб олди, деб хабар беради Bloomberg агентлиги. Украина молия вазирлиги ва кредиторлар қўмитасининг қўшма баёнотида айтилишича, бу мамлакат қарзларини 3.6 млрд долларга қисқартириш имконини беради.\nБаёнотда Киев Россияни ҳам, бошқа кредиторлар билан бир қаторда, қарзни реструктуризация қилишнинг шу шартларига кўнишга чақирди.\nУкраина еврооблигацияларни реструктуризация қилиш бўйича музокараларни март ойидан буён давом эттириб келмоқда. Мамлакат раҳбарияти кредиторларни, агарда улар қарзнинг 40 фоизидан ўтиладиган реструктуризацияга кўнмаса, ташқи қарзларни тўлашга мораторий жорий қилиниши мумкинлигидан бир неча бор огоҳлантирган эди.\nИюль ойидаги музокаралар якунига кўра кредиторлар қарзнинг фақат 5 фоизидан воз кечишга тайёр эканликлари маълум қилинган эди. Украина молия вазири Наталья Яресько, ўз навбатида, бу кўрсаткичнинг камлигини таъкидлаб ўтди. Жорий ҳафтада эса реструктуризация улуши 20 фоизгача етиб борди.


hidoyat.uz – “Мовароуннаҳр” нашриётининг сайти - БАСМАЛА\n“Бисмиллоҳир раҳмонир раҳим”ни айтиш ё ёзиш “Басмала” дейилади.\nАллоҳ таоло Ҳабиби – Пайғамбаримиз (соллаллоҳу алайҳи ва саллам)га барча ишларни Ўзининг Раҳмон ва Раҳим исмларини ёд этиш билан бошлашни таълим берди, “Басмала”ни у зотнинг умматларига суннат қилди.\n“Бисмиллоҳир раҳмонир раҳим” дейиш “Меҳрибон ва Раҳмли Аллоҳ номи билан бошлайман” дейишдир.\nФақиҳлар “Бисмиллоҳир раҳмонир раҳим” Қуръони карим Намл сурасининг 30-оятидан эканига иттифоқ қилишган. «Албатта, у Сулаймондандир ва у (мактубда): “Меҳрибон ва Раҳмли Аллоҳ номи билан. Сизлар Менга катталик қилмай ҳузуримга итоатли ҳолингизда келингиз!” (деб ёзилган)» (Намл, 30–31).\nНамозда “Бисмиллоҳ”ни ҳар ракатда Фотиҳа сурасидан олдин махфий ўқиш имом ва ёлғиз ўқувчи кишига суннатдир.\nШунингдек, таҳорат ва таяммумни бошлашда, овқатланиш олдидан “Бисмиллоҳ”ни айтиш суннатдир.\nҲайвон сўйишдан олдин, ҳайвонни овлаш учун ўқ отишдан олдин ва ов итини қўйиб юборишдан олдин “Бисмиллоҳ Аллоҳу акбар”, дейиш вожибдир.\nБундан ташқари, ҳар бир эътиборга молик иш “Бисмиллоҳ” билан бошланиши керак. Уловга миниш, уйга, масжидга кириш ва чиқиш, чироқни ёқиш, ўчириш, қўшилиш ва ухлаш олдидан, идишлар устини ёпишда, қўлни оғриган жойга қўйганда “Бисмиллоҳ” айтиш машруъдир.\nҲайзли ва нифосдаги аёллар ҳамда жунуб бўлган кишилар “Бисмиллоҳ”ни тиловат ниятида ўқишлари жоиз эмас.\n932 марта ўқилган.


ЕИ ва Туркия "бирга-бир" тартиби бўйича 449 нафар қочқинни алмашди\n17:44 / 09.06.2016\nЕИ ва Туркия 17-18 мартдаги саммитда эришилган келишувга кўра, 449 нафар қочқинни "бирга-бир" тартибида алмашган. Бу ҳақда Брюсселда бўлиб ўтган матбуот анжуманида Еврокомиссия расмий вакили Мина Андреева маълум қилган.\n"449 нафар муҳожир Грециядан Туркияга топширилган. Шунча нафар суриялик муҳожир Туркиядан ЕИга ўтган", - деб айтган Андреева.\nРасмий Брюссель ва Анкара ўртасида март ойида эришилган битимга кўра, ЕИ Туркияга ноқонуний муҳожирларни қайтариш эвазига суриялик қочқинларни қабул қилади. ЕИ етакчиларининг фикрича, бу муҳожирларни ноқонуний ташиш билан шуғулланувчи гуруҳлар фаолиятига чек қўйиши керак. Улар Эгей денгизи орқали одамларнинг ҳаётини хавф остига қўйиб, муҳожирларни ташиш билан шуғулланишмоқда.\nСиёсатчиларнинг айтишича, муҳожирлар ҳам шу билан Европага ноқонуний йўллар билан кириб олишга бўлган қизиқишини йўқотади ҳамда Туркия ҳудудининг ўзида Европа бошпанасини олиш имкониятидан фойдаланишади.


Равшан Латиф: Худо ҳам кечирмайди – “Бош муҳаррирга мактублар” | ДУНЁ ЎЗБЕКЛАРИ | Mobile Version\nРавшан Латиф: Худо ҳам кечирмайди – “Бош муҳаррирга мактублар”\n09/15/2019 Ismat Khushev Муаллиф ҳақида\nХудо ҳам кечирмайди\nМен эл ичида юраман. Менинг ишим шуни тақоза этади.\nВазифам юзасидан юртимизнинг қайси туман, қишлоғига бормай, ким, кимлар билан сўзлашмай, албатта, Исмат Хушев тўғрисида ҳам гап очилади:\n“ Ўткир журналист”,\n“ Миллат жонкуяри”,\n“Дунё ўзбекларини севиб ўқийман”,\n“Жонли эфирда ҳам яхши нарсаларни кўтаради”…\nИсмат Хушевнинг мингдан бир ишини қилолмайдиган ҳасадгўйлар ҳам бор. Мен уларни шохга илинган қуйруққа етолмай, ”пуф сассиқ” деган тулкига менгзайман.\nМурод Муҳаммад Дўст ва унинг тарафдорларини шундай кишилар, деб ўйлайман. Бор бўлсанг кўролмайди, йўқ бўлсанг, беролмайди” деб шуларга ўхшаш кимсаларни айтса не ажаб .\nМен ёзувчилар уюшмасида ишлаганман. У ерда уни “ Мурод Шайтон” дердилар. Бунинг сабаблари сайтларда ёзилди. Жонли эфирларда айтилди. Мен Муродни етарли даражада биламан. Халқ тили билан айтсам, у орқадан пичоқ санчадиган одам. Ўзидан бошқага дўстлик қилмайди. Муродни порахўр, хотинбоз, алкаш дейишади. Бу ҳақиқат.\nСевимли адибимиз Жамол Камол тили билан айтсам “Шайтонмурод” одам қони ва ҳаром пул эвазига қурилган иккита улкан ит билан яшайди. Порага, хотинга, ароққа касал бўлганидай, у итга ҳам касал. Итларни тоза гўшт билан боқади, итлар билан ҳаёти ўтади. Буни кўпчилик билади. Бу ҳақда ёзувчи Ғаффор Ҳотам ҳам ёзган.\nМурод Муҳаммад Дўстни ўз гуруҳидан бошқа ёзувчи ва киночилар қотил дейишади, ўғри дейишади, иккиюзламачи дейишади. Ўзбекфильмни еганликда, Тўлаганни ўлдирганликда айблашади. Менимча, бунга қонуний ойдинлик киритиш керак.\nИслом Каримов замонида бекорга судланмаган, бекорга 3,5 йилга кесилмаган, бекорга 30 миллион сўм жарима тўламаган.\nЭгри ҳаммани ўзидек “эгри” деб билади.\nУнинг “сити”ларга осилгани шундан. Қолаверса, таъмадан, яъни ҳукумат эътиборини ўзига тортиш…\nБу билан Мурод қайта юқори доира эътиборига тушмоқчи. Ўрганган кўнгил ўлса қоладими? Яна шоҳона ҳаётни қўмсаяпти-да, шайтон.\nЭшитишимча , ҳозир у “сити”ларни ёзганига пушайман эмиш.\nҚотиллиги, ўғрилиги, порахўрлиги очилиб кетиш хавфида ўпкасини қўлтиқлаб юрганмиш. Шу сабабли ўзига тарафдорларни излаб топаётганмиш ва улардан ўз ҳимояси йўлида фойдаланаётганмиш.\nЧўкаётган одам хасга ёпишади деган гап тўғри.\nҲимоячиларидан бири: Тошкент – Боку орасида серқатнов бўлиб қолган туркчи олим Шуҳрат Саломов бўлади. Унинг тахаллуси: Шуҳрат Барлос. Бу билан у ўз келиб чиқишини Амур Темурга боғлаяпти. Бу яхши албатта. Лекин туркчи одамнинг туркчиликка қарши одамнинг тарафини олаётганига тушунмаяпман.\nБалки, ўртага АҚШ пули аралашган деган гап тўғридир? Йўқ, мен бунга ишонмайман. Ишонишни истамайман. Майли , ким нима қилса ўзига, ўртада Аллоҳ бор.\nШуҳрат Барлос кўнглимда Шуҳрат Барлослигича қолишини истайман. Аммо қинғир одамни ёқлаганига кўнглим ғаш.\nБалки мен Шуҳрат Барлосни ўзбек учун беқиёс хизмат қилаётган Исмат Хушевни ёмонлаганини кечирарман. Бироқ, унинг оила аъзоларига тил теккизганини кечирмайман!\nХудо ҳам кечирмайди.\nАгар шу гап чин бўлса…\nЁзувчилар уюшмасининг Одил Ёқубов давридаги Литфонд ходими\n14 сентябр. 2019 йил. Тошкент шаҳри…\n“Дунё ўзбеклари” бош муҳаррири Исмат Хушевга мактуб\nУмид: “Беморнинг алаҳсираши”ни ўқиб…\nҲамроқул Асқар: Сизларни соғиндим дўстларим – Бекпўлат, Ихтиёр, Искандар, Исмат…\nЭРКИН МАТБУОТ ҚУДРАТИ (“Дунё ўзбеклари” Бош муҳаррири фаолияти ҳақида)\nНамоз НОРМЎМИН: МУСУЛМОН ОЛАМИНИНГ МУАММО ВА МАҚСАДЛАРИ\nЖурналист Исмат Хушевнинг Президент, мухолифат ва МХХ ҳақидаги мақоласини ўқиб\nИсмат Хушевнинг Ўзбекистонга сафарини кўриб (2-мақола)\nДилмурод Мукаррамов: Хориждаги ўзбек ойдинларига


Касаба уюшма қўмитаси раислари малакаси оширилди\nЎзбекистон касаба уюшмалари Федерациясининг малака ошириш институти нодавлат таълим муассасасида тизимдаги бошланғич касаба уюшма ташкилотлари раислари учун беш кунлик ўқув машғулотлар ташкил этилди.\nБолаларга зиё улашилди\nПрезидентимиз 2021 йил 27 май куни “Аҳолига гематология ва онкология хизматларини кўрсатиш тизимини янада такомиллаштириш тўғрисида” қарор қабул қилди.\n"Ўзбекистон МТРК спартакиадаси" ойлиги\n27 июнь — Матбуот ва оммавий ахборот воситалари ходимлари куни муносабати билан Ўзбекистон миллий телерадиокомпанияси тизимидаги марказий телерадиоканаллар ва ташкилотларда фаолият юритаётган ходимлар иштирокида "Ўзбекистон МТРК спартакиадаси" ойлиги доирасида спортнининг бир нечта тури бўйича мусобақалар ташкил этилди.\nБошланғич ташкилотларга амалий ёрдам кўрсатилди\nҲисобот даврида республикамизнинг ҳудудларида ижтимоий-иқтисодий, маданий ҳаётида мисли кўрилмаган ўзгаришлар содир бўлмоқда. Касаба уюшмаларининг мавқеини янада ошириш, моддий-техник базасини кучайтириш, касаба уюшмалари тузилмаси ва фаолиятини такомиллаштириш ишларига жиддий эътибор берилмоқда.\nЎзбекистон Республикаси Ахборот технологиялари ва коммуникацияларни ривожлантириш вазирлиги ҳамда Ўзбекистон ахборот технологиялари ва оммавий коммуникация ходимлари касаба уюшмаси Республика кенгашининг футзал бўйича кўчма кубоги спорт мусобақасига старт берилди.


Корея ишбилармонлари Самарқандга интилмоқда - zarnews.uz\nЁшлар марказида Самарқанд вилояти ва Корея Республикасининг ишбилармон доира вакиллари иштирокида бизнес-форум ўтказилди.\nБизнес форумда иштирок этган вилоят ҳокими Э.Турдимов Ўзбекистон Республикаси Президентининг Кореяга ташрифи ва ўз ўрнида Корея Республикаси Президентининг Ўзбекистонга ташрифлари чоғидаги келишувлари мамлакатларимиз ўртасидаги ҳамкорликни сифат жиҳатдан янги босқичга кўтарганини таъкидлади.\n- Мамлакатларимиз ўртасидаги алоқаларнинг сиёсий, иқтисодий, маданий йўналишларда сезиларли ривожланиш босқичига эришилди. Биз Корея давлати ўз тарихи, ноёб маданияти, улкан салоҳиятига эга жаҳон иқтисодиёти етакчиларидан бири ва мақсадлари йўлидан дадил бораётган мамлакат сифатида биламиз, - деди Э.Турдимов.\nҲозирда кореялик сармоядорлар иштирокида вилоятимизда 35 та корхона ташкил этилган бўлиб, уларнинг 25 таси қўшма корхона ва 10 та хорижий корхона фаолият юритмоқда. Уларда ип-калава, ипак, трикотаж матолар, тайёр болалар кийимлари, матолар, гилам, қайта ишланган қишлоқ хўжалик маҳсулотлари, қурилиш материаллари, мебел ва бошқа маҳсулотлар ишлаб чиқарилмоқда. Шу билан бирга Самарқанд ва Корея давлати ўртасида 2019 йил биринчи ярим йилликда ўзаро товар айланмаси 21 миллион долларни ташкил этди ва ўтган йилнинг шу даврига нисбатан 2,1 баробарга ошди.\n- Бугунги кунда Кореядаги гигант корхоналар Ўзбекистонда ўз филиалини очишга интилишмоқда, - дейди Ўзбекистон-Корея бизнес маркази директори Ким Чанг Кёнг. – Шу мақсадда Ургут эркин иқтисодий зонасида ҳам бўлиб, у ердаги шароитлар билан танишдик ва бир неча корхоналар билан шартномалар имзоладик. Ушбу бизнес форумда Самарқанд вилоятида ахборот коммуникацион ва информацион технологиялар, фармацевтика, туризм, замонавий шаҳарсозлик, қурилиш материаллари ишлаб чиқарувчи корхоналар раҳбарлари қатнашмоқда. Шунингдек, иссиқхоналар, енгил саноат йўналишида тўқимачилик маҳсулотларини ишлаб чиқариш, терини қайта ишлаш, чарм-пойабзал маҳсулотлари ишлаб чиқариш, ёқилғи энергетика соҳаси, электр ва маиший техника ишлаб чиқариш йўналишларида инвестицион лойиҳаларни амалга оширишни режалаштиряпмиз. Шу мақсадда Кореядаги энг илғор 45 компаниянинг вакиллари ўз лойиҳаларини тақдим этишмоқда.\nФорум давомида кореялик тадбиркорларнинг энг яхши лойиҳалари намойиш этилди ва ишбилармонлар ўртасида B2B форматда учрашув ҳам ўтказилди.\nҲиндистон полицияси зарарли шовқин-суронга қарши қизиқ усулни таклиф қилди


13. Инвестиция фондининг устав фонди у таъсис этилаётганда унинг муассислари улушлари ҳисобига шаклланади ва у 1 600 млн. сўмни ташкил этиши керак. Инвестиция фонди таъсис этилаётган вақтда унинг устав фонди муассислар ўртасида тақсимланган бўлиши керак.\n(13-банд Ўзбекистон Республикаси Вазирлар Маҳкамасининг 2017 йил 9 октябрдаги 810-сонли қарори таҳририда — Қонун ҳужжатлари маълумотлари миллий базаси, 12.10.2017 й., 09/17/810/0095)\n77. Инвестиция фондида мавжуд бўлган пул маблағлари, шу жумладан фонд тугатилиши вақтида унинг мол-мулки сотилишидан олинган тушум, Ўзбекистон Республикаси Давлат бюджети, давлат мақсадли жамғармалари ва кредиторлар билан ҳисоб-китоб қилинганидан сўнг, фонд устави ва мазкур Низомда назарда тутилган тартибда ва шартларда тугатиш комиссияси томонидан фонд акциядорлари ўртасида тақсимланади.\n(77-банд Ўзбекистон Республикаси Вазирлар Маҳкамасининг 2016 йил 26 апрелдаги 122-сонли қарори таҳририда — ЎР ҚҲТ, 2016 й., 17-сон, 176-модда)\n11. ХИФнинг устав фонди уни таъсис этишда ўз муассисларининг улушлари ҳисобига шаклланади ва у 1 600 млн. сўмга тенг бўлиши керак. ХИФ устав фондини шакллантириш фақат пул маблағлари қўйиш орқали амалга оширилади. Муассислар устав фонди қийматининг 100 фоизини ХИФ давлат рўйхатидан ўтказилган кундан бошлаб 30 кундан кечикмай тўлашлари шарт.\n(11-банд Ўзбекистон Республикаси Вазирлар Маҳкамасининг 2017 йил 9 октябрдаги 810-сонли қарори таҳририда — Қонун ҳужжатлари маълумотлари миллий базаси, 12.10.2017 й., 09/17/810/0095)


Газета СБХ / 2019 год / № 34 / Долзарб мавзу\n– Бу ўз ишлаб чиқариш эҳтиёжлари учун кичик миқдорда, айтайлик, 50-100 долларлик хом ашёни бир марта импорт қилган корхона ҚҚС тўлашга ўтиши лозимлигини англатадими?\n– Ҳа, ҳақли. Бу Солиқ кодексининг 40-1-бобида назарда тутилган. Лекин, ҚҚСни ҳисоблаб чиқариш ва тўлашнинг соддалаштирилган тартиби импорт қилувчилар учун фойдали бўлмайди деб ўйлайман. Улар божхонадан ўтказишда тўланган солиқни ҳисобга ололмайдилар ва уларнинг товари ўзлари ва харидорлар учун ҳам қимматроқ бўлади.\n– Амалиётдаги вазиятни келтирамиз. ЯСТ тўловчи Ўзбекистон компанияси пудрат шартномаси бўйича хорижий компанияга қурилиш хизматларини кўрсатади. Пудратчи шартнома доирасида буюртмачининг манзилига келган материалларни божхона тозаловидан ўтказади. Буюртмачи томонидан тузилган импорт шартномасида пудратчи юкни қабул қилувчи сифатида иштирок этади. Божхона тўловларига оид харажатлар буюртмачи томонидан алоҳида инвойс бўйича пудратчига қоплаб берилади. Мазкур ҳолатда Ўзбекистон компанияси импорт қилувчи ҳисобланадими?\n– Йўқ, боғлиқ эмас. Импорт қилувчи – юридик шахс ёки якка тартибдаги тадбиркор бўладими, ҳатто унинг фаолият тури ҳам аҳамиятга эга эмас. Масалан, ягона ер солиғини тўлайдиган қишлоқ хўжалиги ишлаб чиқарувчисини олайлик. У 50 гектар ер майдонига ва 1 млрд сўмдан ортиқ тушумга эга эмас, бироқ ўз эҳтиёжлари учун уруғ ёки асосий восита импорт қилган. Импорт шартнома тузилганидан кейин у ҚҚС тўловчи сифатида ҳисобга туриши шарт.\n● солиқ тўловчининг банклардаги ҳисобварақлари бўйича операцияларни тўхтатиб туриш;\n● энг кам иш ҳақининг бир бараваридан уч бараваригача (223,0 – 669,0 минг сўм) жарима солиш;\n● солиқлар ва бошқа мажбурий тўловлар тўлашдан бўйин товлаганлик учун қонунчиликда назарда тутилган бошқа жавобгарлик;\n● унинг харидорларида ҳисобга олиш ҳуқуқининг мавжуд эмаслигига.


"Қўқон-1912"ни икки футболчи тарк этди. Йиғинда янги футболчилар бор / CHAMPIONAT.asia\n00:45Андре Онана: "Ирқчилик – кундалик ҳаётимнинг бир қисми, аммо мен бунга эътибор бермасликка қарор қилганман" 0 00:07Бундеслига. "Падерборн" - "Боруссия Дортмунд" 1:6 0 23:48Турк клублари "Рома" ҳимоячиси Жезусни харид қилмоқчи 0 23:24Моуринью Коутиньонинг трансферига қизиққани йўқ 0 22:59Бундеслига. “Боруссия Д” сафарда “Падерборн”га 6 та гол урди, Санчодан хет-трик 5 22:54Украина чемпионати. "Шахтер" - "Динамо Киев" 3:1 0 22:40"Наполи" Миликни "Ювентус"га сотмоқчи эмас 0 22:17"Футбол ретро талқинда" (49-сон) 2 21:50Деку: “Месси мухлисларнинг ёдида абадий қолади, Роналду тарихдаги энг зўрлардан бири” 22 21:40Бундеслига. "Боруссия М" - "Унион Берлин" 4:1 0 21:25Плеа жорий мавсум Месси, Санчо ва Гнабри эришган кўрсаткични қайд этди 3 21:10Украина чемпионати. “Шахтёр” асосий рақобатчиси “Динамо Киев”ни мағлуб этиб, орадаги фарқни 16 очкога етказди (+жадвал) 1 20:59Беларусь чемпионати. "Энергетик-БГУ" - "Витебск" 3:3 6 20:50“Ман Сити” аъзосининг уйига ўғрилар тушди 2 20:46Ёзнинг кутил(аёт)ган ёрқин трансферлари 3\n"Қўқон-1912"ни икки футболчи тарк этди. Йиғинда янги футболчилар бор\n“Қўқон-1912” жамоаси аъзолари кеча Тошкент шаҳрида тиббий кўрикдан ўтишди. Бугундан эса Чирчиқ шаҳрида ўқув-йиғин машғулотлари бошланди.\nСуперлиганинг 2-давра ўйинларига тайргарликни жамоа Тошкент вилоятида олиб боради. Чирчиқ шаҳрида футболчиларимиз кунига икки маҳалдан машғулот ўтказишади. Бугун дастлабки машғулотлар бўлиб ўтди. Машғулотларда вақтлироқ таътилга чиққан Мурод Ҳолмуҳаммедов, Шаҳбоз Эркинов, Александр Мерзляков ва қолган барча футболчиларимиз иштирок этишди.\nТаркибимизда айрим ўзгаришлар бўлиши кутилмоқда. Жамоани тажрибали футболчи Жасур Ҳасанов ҳамда Беҳруз Саъдиллоевлар тарк этишди. Бу футболчиларнинг қайси жамоага бориб қўшилишлари яқин кунларда маълум бўлади. “Қўқон-1912” жамоаси раҳбарияти, мураббийлар штаби юқорида номлари келтирилган футболчиларга жамоамиздаги фаолиятлари учун миннатдорчилик билдиради. Уларнинг келгуси фаолиятларида омад ёр бўлишини тилаб қоламиз.\nЎз ўрнида “шунқорлар” йиғинида янги номлар ҳам машғулотларда иштирок этишмоқда. Қўқонлик мухлисларга яхши таниш бўлган ҳужумчи Отабек Ҳайдаров (Қирғизистоннинг “Нефтчи” жамоасидан) , “Пахтакор” жамоасидан ёш иқтидорли ярим ҳимоячи Собит Синдаров, “Нефтчи” жамоасидан яна бир иқтидорли ёш ҳужумчи Ҳамидилло Абдуҳамидов ҳамда тажрибали ҳимоячи Алишер Саматовлар жамоамизнинг бугунги машғулотларида иштирок этишди. Сербиялик ҳимоячимиз Марко Милич ёзги танаффусдан фойдаланиб ўз юртига учиб кетган эди. Милич яқин кунларда жамоа ихтиёрига етиб келади.\nЧирчиқ йиғини икки қисмдан иборат бўлади. Дастлабки йиғин 18 июль кунига қадар давом этиши кўзда тутилган бўлиб, йиғин сўнгида суперлига клубларидан бири билан назорат учрашуви ўтказилади.\nЭслатиб ўтамиз “Қўқон-1912” жамоаси 2-давранинг дастлабки учрашувини 26 июль куни Тошкент шаҳрида “Пахтакор” жамоасига қарши ўтказади.\nЖамоамиздаги янгиликлар билан сизларни таништириб боришда давом этамиз. Биз билан бирга бўлинг !\nМанба\t: http://kokand1912.uz\nАндре Онана: "Ирқчилик – кундалик ҳаётимнинг бир қисми, аммо мен бунга эътибор бермасликка қарор қилганман" 0


19:23 20.06.2019 (Янгиланган 19:30 20.06.2019)\nЭлмира Боситхонова Бош вазир ўринбосари ва Хотин-қизлар қўмитаси раиси лавозимини эгаллади.\nТОШКЕНТ, 20 июн - Sputnik. Соғлиқни сақлаш вазири ўринбосари Боситхонова Элмира Иркиновна бош вазир ўринбосари лавозимига тасдиқланди.\nОлий Мажлис Қонунчилик палатасининг навбатдаги ялпи мажлисида депутатлар бош вазир томонидан киритилган Бош вазир ўринбосари номзодини тасдиқлашди.\n“Дарё” нашрининг ёзишича, Элмира Боситхонова Хотин-қизлар қўмитаси раиси этиб ҳам тайинланган.\nЭлмира Боситхонова 1958 йилда туғилган, 1981 йилда Тошкент давлат тиббиёт институтининг “даволаш иши” йўналишини тамомлаган. 1981-2011 йилларда шифокор-интерн, анестезиолог-реаниматолог, бўлим бошлиғи, Тошкент шаҳар тез тиббий ёрдам клиник шифохонаси бош шифокори. У 2011-2016 йилларда ҳам Хотин-қизлар қўмитасига раҳбарлик қилган, 2016 йилнинг 12 декабридан буён Соғлиқни сақлаш вазири ўринбосари лавозимида ишлаб келаётганди.


Бош сахифа > Касаба уюшмаси ёрдам берди > Касаба уюшмалари ва халқ билан мулоқот муаммолар ечимига хизмат қилмоқда\nКасаба уюшмалари ва халқ билан мулоқот муаммолар ечимига хизмат қилмоқда\n02.03.2021. Бугун мамлакатимизда катта кўламдаги бунёдкорлик ишлари билан бир қаторда аҳоли фаровонлигини ошириш, турмуш шароитларини яхшилаш, мавжуд муаммоларни ҳал этиш борасида тизимли ишлар амалга оширилмоқда. Айниқса, маҳалла ва хонадонларни обод қилиш, бу орқали одамларнинг маиший шароитларини яхшилаш ишлари жадал олиб борилмоқда.\nАҳоли муаммоларини ўрганиш ва уларни тизимли ҳал этиш борасида Ўзбекистон касаба уюшмалари Федерацияси томонидан кенг кўламли ишлар олиб борилмоқда. Бунинг натижасида маҳаллаларда истиқомат қилаётган ва турли соҳаларда меҳнат қилаётган аҳоли вакилларининг кўплаб муаммолари жойида ҳал этилиб, уларга амалий ёрдамлар кўрсатилмоқда. Хусусан, Тошкент вилоятининг Ангрен, Бекобод, Нурафшон, Олмалиқ, Оҳангарон, Чирчиқ ва Янгийўл шаҳарларида истиқомат қилаётган аҳоли муаммоларини ўрганиш ва ҳал этиш мақсадида Ўзбекистон касаба уюшмалари Федерацияси масъуллигида Ишчи гуруҳлар ташкил этилиб, бу борада тизимли ишлар олиб борилмоқда. Мазкур Ишчи гуруҳларга тегишли мутасадди вазирлик ва идоралар вакиллари ҳам жалб этилган.\nИшчи гуруҳ вакиллари маҳаллаларни ўрганиш бўйича кунлик жадваллар асосида ҳар бир кўча, массив, кўп қаватли уйлар кесимида иш олиб бормоқдалар. Аниқланган\nкамчиликларнинг тезкор бартараф этилишини таъминлаш мақсадида соҳавий идора ва ташкилотлардан масъуллар ҳамда вазифалар белгилаб олинган. Вилоят даражасидаги муаммо ва камчиликларни жойида бартараф этиш, Республика даражасида ҳал этилиши лозим бўлган муаммоларни тегишли вазирлик ва идоралар билан ҳамкорликда ҳал этиш чоралари кўрилмоқда. Ўрганиш натижалари ва аниқланган муаммолар кунлик таҳлил этилиб, белгиланган вазифалар ижроси доимий мониторинг қилиб борилмоқда.\nАйни кунгача вилоятнинг юқорида номлари келтирилган 7 та шаҳридаги мавжуд 242 та маҳалладан 187 таси ҳамда улардаги 952 та кўча касаба уюшмалари мутасаддилигида бирма бир ўрганиб чиқилди. Ушбу кўчаларда истиқомат қилувчи аҳоли вакиллари томонидан кўтарилган муаммо ва камчиликлар босқичма босқич ҳал этиб борилмоқда.\nХусусан, бугунгача Касаба уюшмалари Федерацияси мутасаддилигида манфаатдор ташкилотлар билан биргаликда аҳоли томонидан кўтарилган 3839 та муаммоли масалалар ўрганиб чиқилиб, уларнинг 2007 таси(52,3%) жойида ҳал этилди, 1832 тасини (47,7%) ҳал этиш муайян вақт талаб қилгани сабабли уларнинг ижроси назоратга олинди.\nЎзбекистон касаба уюшмалари Федерацияси масъуллигидаги Ишчи гуруҳига келиб тушган мурожаатларнинг таҳлили шуни кўрсатмоқдаки, аҳолини энг кўп ташвишга солаётган масалалар булар:\n– маҳаллий ҳокимлик органларига тегишли ободонлаштириш, ички кўчаларни ёритиш ва таъмирлаш масалалари (892 та ёки 23,8%);\n– электр энергия таъминоти (471 та ёки 12,3%) бўйича масалалар;\n– коммунал хизмат кўрсатиш (426 та ёки 11,1%) соҳасидаги мурожаатлар;\n– ичимлик суви (390 та ёки 10,2%) билан боғлиқ масалалар;\n– соғлиқни сақлаш (305 та ёки 8,0%) соҳасига тааллуқли мурожаатлардир.\nМазкур мурожаатларни ҳудудлар кесимида таҳлил этилганда, уларнинг аксарияти Чирчиқ, Олмалиқ ва Оҳангарон шаҳарлари аҳолиси томонидан келиб тушганлиги маълум бўлди.\nБугунги кунда Касаба уюшмалари Федерацияси мутасаддилигидаги Ишчи гуруҳлари томонидан муаммоларни ўрганиш ва тезкорлик билан ҳал этиш ишлари изчил давом эттирилмоқда.


Грузиялик санъаткорлар гуруҳи «Истиқлол» санъат саройида концерт беради Haqida.net\nHome Dunyo Грузиялик санъаткорлар гуруҳи «Истиқлол» санъат саройида концерт беради\n24 ноябрь куни Ўзбекистон Республикаси Маданият вазири Бахтиёр Сайфуллаев ва Ўзбекистондаги Грузия элчихонасининг элчиси Константин Жгенти билан расмий учрашув бўлиб ўтди. Бу ҳақда вазирлик Матбуот хизмати хабар берди.\nУнда элчи Константин Жгенти жорий йилнинг декабрь ойида «Уличные музыканты» мусиқа гуруҳи Олмалиқ шаҳрида ва «Истиқлол» санъат саройида концерт томошаси ташкил этишини билдирди. Шунингдек, 2018 йил Ўзбекистон маданият кунларини Грузияда ўтказиш таклифини берди.\nЭслатиб ўтамиз, шу йилнинг 23 28 май кунлари Ўзбекистон Республикасида Грузия маданияти кунлари ўтказилганди. Маданият кунлари доирасида, Грузия киноси кунлари, машҳур грузин рассоми Никко Пиросман асарлари кўргазмаси, «Hyatt Regency Tashkent» меҳмонхонасида «Уличные музыканты» мусиқа гуруҳи концертлари намойишлари ташкиллаштирилганди.


22 май 2019, Тошкент вақти: 03:50\n“Суд менинг яна бир ҳафта умримни ўғирлади ва сизда ҳукмни ўқишга яна бир ҳафта вақтингиз қолди. Балки мен ҳукм чиққунга қадар тирик бўлмасман. Сиз ўз хатоингизни тан олишингиз мумкин, лекин бунга ишончим йўқ. Ўз кучингизни кўрсатмоқчи бўлсангиз – кўрсатаверинг. Аммо эсда тутинг: менинг ҳаётим билан ўйнашаябсиз, менда йўқотадиган ҳеч нарсам қолмади. Ҳукм бир ҳафтадан кечга қолдирилса, қуруқ очликни давом эттираман. Ҳукмни кутиб ўтирмайман... Мен учун олди-берди давом этгунча, ҳаёт мени тарк этади ва Россия мени барибир Украинага қайтаради – тирик ё ўлик ҳолда, аммо қайтаради!”, деб ёзди Надежда Савченко.\n- Агарда Россия ҳукумати уни ўз ватанига қайтарилишига ишонтира олса, у очликни тўхтатиши мумкинлигига шанс катта. Акс ҳолда – ҳукм чиқарилишига икки ҳафта бор, қуруқ очликда одам бунча яшай олмайди. Савченко ё мажбуран овқатлантирилади, ё ўлади, деди ҳимоячи Николай Полозов.\n“Биз, Европа парламенти депутатлари ЕИ халқаро ҳуқуқ ва Минск келишувларининг Россия томонидан қўпол бузилиши давом этаётганига зудлик билан жавоб қайтариши кераклигига ишончимиз комил”, - дейилади Озодлик таҳририятига келиб тушган мурожаатномада.


Наманганда “Обод қишлоқ" ва "Обод маҳалла” дастурлари ижроси ўрганилди | "Адолат" СДП\nЎзбекистон Республикаси Президентининг 2021 йил 2 апрелдаги “Обод қишлоқ” ва “Обод маҳалла” дастурларини амалга ошириш бўйича қўшимча чора тадбирлар тўғрисида”ги қарори ижроси юзасидан ички йўлларни қуриш ва таъмирлашни самарали ташкил этиш, ажратилган маблағлардан оқилона ва мақсадли фойдаланилишини таъминлаш, талон-торож қилиш ҳолатларининг олдини олиш борасида белгиланган вазифалар юзасидан ҳар бир объект бўйича назорат йўлга қўйилган.\nНаманган вилоятида “Обод қишлоқ” ва “Обод маҳалла” дастурига 26 та маҳалла фуқаролар йиғини киритилган бўлиб, таъмирланиши режалаштирилган ички йўллар умумий узунлиги 205,9 километрни ташкил этади. Шу жумладан, 56,1 км. йўлни асфальтлаш, 149,8 км. шағаллаш назарда тутилган. Дастур лойиҳавий қиймати 85 981,0 миллион сўмни ташкил этади.\nШундан, 41,1 миллиард сўм Республика бюджети, 33,7 миллиард сўм маҳаллий бюджет, 11,053 миллиард сўм маблағ Тикланиш ва тараққиёт жамғармасидан ажратилган бўлиб, 26 маҳалла ҳудудида жойлашган 183 та кўча таъмирланиши режалаштирилган.\nЎрганишлардан маълум бўлишича, ҳозирги кунга қадар 13 791,5 миллион сўм миқдорида 65,6 километр масофа бўйлаб асфальтлаш ва шағаллаш ишлари бажарилди.\nЎрганишлар жараёнида, Наманган шаҳридаги “Даштбоғ” маҳалласи ҳудудидаги 16 та кўчани дастур асосида асфальтлаштириш ва шағаллаштириш ишлари билан яқиндан танишилиб, зарур таклиф ва тавсиялар берилди.\nУшбу йўлнинг умумий узунлиги 6,496 километрни, лойиҳавий қиймати эса 2 645,1 миллион сўмни ташкил этади.\nШунингдек, ўрганиш давомида масъулларга режа асосида канализация, коммуникация ва бошқа тегишли ишлар бажарилганидан сўнг асфальт ётқизиш, юқоридаги ишларни бажармасдан туриб асфальтламаслик ҳақида тегишли топшириқ берилди.\nРеспублика прокуратура органлари томонидан мазкур йўналишда ўрганиш тадбирлари давом этмоқда.


Солиҳа аёл қандай бўлади? - Hidoyat.uz\nАсосий саҳифа Жамият Аёллар Солиҳа аёл қандай бўлади?\nЧоп этилди Iyul 23, 2020 Солиҳа аёл қандай бўлади?da fikr bildirishni o'chirish\n– У, барча ишда охират манфаатини устун қўяди. Бу дегани дунёдан узилиб олади – дегани эмас.\n– У, эрига худди ходим подшоҳга хизмат қилганидай итоатда бўлади. Бу дегани қул дегани эмас.\n– У, эрига охиратни эслатишдан чарчамайди.\n– У, агар эри намоз ўқимай қўйса, ундан аразлаб олади.\n– У, эри олиб келганига рози бўлади.\n– У, эри ғоиб бўлганда, мол-мулкини, бола-чақасини, уй-жойини муҳофаза қилади.\n– У, оиладаги сирларни мутлақо ташқарига олиб чиқмайди.\n– У, эридан ўзгани сирдош тутмайди.\n– У, дунё матоҳларига муккадан кетиб, ҳар нени олиб беришини талаб қилавермайди. Бу дегани ҳеч нима сўрамайди дегани эмас. Эрини имкониятидан ташқарисини талаб қилмайди.\n– У, эри нотўғри иш қилаётганда, шариат билан қайтаради.\n– У, эрини ҳолатига қараб муомала қилади. Эркаликни кўтарадиган вақт истаганча эркалик қилади. Кўтармайдиган вақт, меҳрибон онасидай бўлиб олади.\n– У, фарзандларини ёшлигиданоқ, Исломий тарбия қилади.\n– У, ҳаромдан қаттиқ нафратланади.\n– У, ўзгаларга ҳасад қилмайди.\n– У, эрининг ота-онасига гўзал муомалада бўлади.\n– У, номаҳрамларга яқин йўлашни хаёлига ҳам келтирмайди.\n– У, ибодатларини имкон қадар, мукаммал бажаришга ҳаракат қилади.\n– У, беҳуда вақт кетказадиган сериалларга ошиқ бўлмайди.\n– У, ҳамиша Исломий филмларга, нашидаларга, тиловатларга мойил бўлади. Фарзандлари учун, Исломий фақат Исломий ахлоқни ўргатувчи мультфильмлар кўрсатади.\n– У, қўпол, баджаҳл бўлмайди.\n– У, асло аёллик назокатини йўқотмайди. Ҳеч қачон эркаклашишга яқинлашмайди.\n– У, эри ҳақидаги шубҳа – гумонлардан нари бўлади.\n– У, эрини қизғонади.\n– У, эрига итоатни Аллоҳга итоат – деб билади.\n– У, эри шодлигида эркатой қиздай, маҳзунлигида меҳрибон онадай бўлади.\n– У, кечиримли бўлади.\n– У, келишмовчилик содир бўлса, келишув эшикларини ёпиб юбормайди.\n– У, доно бўлади.\n– У, урушқоқ, шаллоқи, қарғайдиган, гиначи, полпис, беэътибор бўлмайди.\n– У, соддалик, оддийликни ўзидан узоқлаштирмайди.\n– У, эридан ақллик эканини исботлашга урунмайди. Ақллироқ бўлган чоғида ҳам, буни унга сездирмайди. Тўғрироқ фикрни ҳикмат билан етказади.\n– У, кўчага интиладиган бўлмайди.\n– У, кўпроқ оиласи билан уйда қолишни хуш кўради.\n– У, ҳар-ҳил ношаръий базмларга, зиёфатларга ҳирс қўймайди.\n– У, эрининг рухсатисиз, кўчага қадам ранжида қилмайди.\n– У, ўзини номаҳрамларга намоён этмайди. Эрини даюс кимса бўлиб қолишдан доимо асрайди. Ўзини ўраб юради.\n– У, фақат эри учунгина ясанади.\n– У, гарчи ўзига маъқул келмай, юзларида норозилик аломати сезилса-да, эри айтганига «Хўп» дея итоат қилади.\n– У, мободо эр ғазаб қилгудай бўлса, фақат сукут қилади. Гап қайтариб, олишмайди.\n– У, уй-жойини покиза тутади.\n– У, ўзи учун борлиқ, бу эри деб билади.\n– У, жаҳли чиқса, аёлликдан чиқиб кетмай “жаҳл” қилади.\n– У, ўта кетган қайсар бўлмайди.\n– У, вазиятлар тақазосига кўра доно ва ёш гўдакдай бўла олади.\n– У, эрини намозга уйғотади. Турмаганига қўймайди.\n– У, фарзандларига кунлик равишда, дуолар, ҳадислар, Қуръон оятларини ёд олдириб боради.\n– У, ўзи учун эридан бошқа номаҳрам эркакларни мутлақо ҳаётидан ўчириб юборади.\n– У, юқоридагиларни барини ичига олади!\nАгар, сизда булар топилса, демак, сиз инша Аллоҳ солиҳалардансиз. Сиз, куёвингиз учун дунё-охиратлари жамлаб берилган яхшиликсиз!\nСиновли кунларда нархларни сунъий ошириб одамларга зулм қилиш оғир гуноҳ


Вашингтон Пекин талабларини инкор қилди\n26 октябр 2021, Тошкент вақти: 04:02\nАҚШ Хитой ҳукуматининг президент Барак Обама ва Тибетнинг қувғиндаги руҳоний етакчиси Далай Лама ўртасида бўладиган учрашувни бекор қилиш талабларини рад этди.\nОқ уй матбуот вакили Роберт Гиббс сўзларига кўра, Обама ва Далай Лама учрашуви режага мувофиқ 18 феврал куни бўлиб ўтади.\nЖума куни эса Хитой Ташқи ишлар вазирлиги расмий Вашингтондан Обама ва Далай Лама учрашувини бекор қилишни талаб қилиб, бу каби учрашув ўзи шундоқ ҳам совуқлашиб қолган муносабатларни янада кескинлаштириши мумкинлиги ҳусусида огоҳлантирди.\nХитой ҳукумати Далай Ламани Тибет мустақиллигига эришиш йўлида фаолият юритаётганликда айблаб келмоқда. Бироқ Тибет етакчиси бу каби иддаоларни инкор қилиб келмоқда.


Янгиланган сана: 6 Апр 2021, 15:31\n2021 йил январь-март ойларида банклар орқали нақд пул айланмаси ҳажми 108,2 трлн. сўмни ташкил этгани ҳолда, 2020 йилнинг мос даврига нисбатан 23,2 фоизга ошди.\nЖумладан, банклар кассаларига нақд пул тушумлари 55,3 трлн. сўмни, ўз навбатида, чиқим қилинган нақд пуллар 52,9 трлн. сўмни ташкил этди.\n(2019 – 2021 йиллар январь-март ойларида)\nЖорий йилнинг январь-март ойларида банк кассаларидан (шу жумладан, банкоматлардан) берилган нақд пуллар 2020 йил январь-март ойларига нисбатан 21,2 фоизга ошиши кузатилган бўлса, мазкур ҳолат асосан банк карталаридан нақд пул ечиш ҳажмининг 6,7 трлн. сўмга (1,6 баробар) ўсиши ҳисобига юзага келди.\nБанклардан нақд пулдаги чиқимлар ҳажми ва уларнинг\nмақсадлари бўйича таркибий динамикаси\n2021 йил январь-март ойларида банк карталарига қарийб 56 трлн.сўмлик маблағлар келиб тушиб, ушбу даврда банк карталаридаги 18,4 трлн. сўмлик (32,9 фоиз) маблағлар аҳоли томонидан нақдлаштириб олинган.


BBC Uzbek - O'zbekiston - Ўзбек альпинистлари Ҳималайдаги қор кўчкиси остида қолишган\nЎзбек альпинистлари Ҳималайдаги қор кўчкиси остида қолишган\nСўнгги янгиланиш 9 октябр 2012 - 08:47 GMT\nАннапурна Ҳималайнинг энг хавфли чўққиси ҳисобланади\nҲималай тоғларининг энг баланд чўққиларидан бири-Аннапурнага кўтарилаётган икки ўзбек альпинисти қалин қор кўчкиси остида қолган.\nЯкшанба куни содир бўлган ҳодисада Илёс Тухватуллин ва Иван Лобановлар бедарак кетгани айтилади.\nУлар кўчкиннинг қоқ марказида бўлишган.\nТухватуллин ва Лобанов альпинистлар ўртасидаги биринчи Жаҳон чемпионати доирасида россиялик ҳамкасблари билан шу ой бошида Ҳималайнинг баландлиги 8047 метр бўлган Аннапурна чўққисини забт этиш учун йўл олган эдилар.\nЭкспедиция таркибида жами 8 нафар ўзбекистонлик бор.\nГуруҳнинг қолган аъзолари кўчки содир бўлган минтақадан узоқда, хавфсиз жамлоқда эканликлари хабар қилинган.\nЎзбекистон Алпинистлар Федерацияси Президенти вазифасини бажарувчи Анатолий Чабановнинг Би-би-сига айтишича, ҳозирда қидирув ишлари олиб борилмоқда ва Непал қутқарув хизматлари ҳодиса жойига вертолётларни йўллашган.\nЖаноб Чабанов альпинистларнинг қутқарилишига хали умид борлигини айтади.\nУнга кўра, ўзбекистонлик альпинистларнинг оила-аъзолари ҳодисадан хабардор қилинган.\nАйни пайтда ҳодиса жойида бўлган россиялик альпинистлар ўзбек ҳамкасбларининг қутқарилишига умид камлигини айтишмоқда.\nРус альпинисти Глеб Соколовнинг телефон орқали россиялик ҳамкасбларига билдиришича, ўзбек альпинистларини "қутқариш имконияти кам".\nRisk.ru сайтида чоп этилган мулоқот матнида россиялик альпинист афтидан, қор кўчкисига ер силкиниши сабаб бўлганини айтган.\nАннапурна дунёдаги 8 минг метрдан баланд 14 та чўққининг 10-сидир.\nАльпинистлар тилида "саккизминглик" деб аталадиган чўққи илк бор 1950-йилда забт этилган.\nНепалда бедарак кетган ўзбек экспедицияси раҳбари Илёс Тухватуллин, Ўзбекистон Альпинистлар Федерациясига кўра, 1998 йилда айни чўққини забт этган.\nАннапурна энг хавфли чўққи ҳисобланади, маълумотларга кўра, ҳозирга қадар чўққини забт этишга уринган альпинистлар орасида ўлим даражаси 38 фоизни ташкил этган.\nАннапурна марказий Непалда жойлашган бўлиб, унинг узунлиги 55 километрни ташкил этади.\nДунёнинг энг қашшоқ давлатларидан бўлган Непалнинг асосий даромади туризм ва алпинизмдан келади.\nЎзбекистон Альпинистлар Федерацияси раҳбари Анатолий Чабановнинг айтишича, ўзбек альпинистлари Жаҳон биринчилиги учун Аннапурнани ўзлари танлашган ва чемпионатни ноябр ойида Олма-Отада яхши натижалар билан якунлашга умид қилишаётган эди.